Trauma sing awak dhewe alami seko cilik kui ono pengaruhe pas awak dhewe wis gedhe. Trauma kui kerep ora awak dhewe sadari tekan perasaan aneh terus-terusan ganggu awak dhewe. Ben iso lepas seko trauma masa cilik kui, sing peratama awak dhewe lakoke kui tenang. Awak dhewe kudu fokus neng diri sendiri. Yen wis tenang, awak dhewe iso ngewiwit iling-iling kejadian pas awak dhewe cilik kui. Opo sing awak dhewe rasake lan awak dhewe kudu iso mengidentifikasi perasaan opo kui. Yen awak dhewe wis paham banget opo sing awak dhewe rasake biyen kui, awak dhewe kudu nrimo kui opo anane. Ojo dilawan. Kui bagian seko awak dhewe sing ora iso dipisahke.


Ben aku ngerungokno seminar utowo berita tentang begal, pasti onok siji cara sing podo pas disampekno, yaiku ngajak konco. Tapi temenan lho, ngajak konco iku mayan ampuh gawe kehindar teko begal. Nek tak delok-delok, pelaku begal iku mesti nyerang e uwong sing luwe lemah dan iku biasane pengendara motor sing dewean. Jarang pol begal iku nyerang pengendara sing nggowo konco. Alesan mereka nyerang pengendara sing dewean iku ben pembegal siji isok nyerang, dan pembegal sing loro isok njupuk tas sing digowo target e iku mau. Dadi istilahe siji lawan loro. Nek misal ambek pengendara sing nggowo konco, pelaku begal iku maleh ngelakoni siji lawan siji dan gak efektif gawe pembegal e. Dadi gawe awakmu kabeh, ojok lali ngajak konco nek wes bengi gawe ngehindari begal.


Isih okeh wong sing mung wedi ngelakoke doso yen lagi didelok karo wong liyo. Nanging yen misale lagi dheweke utowo ora ono sing delok, dheweke iso ngelakoke doso sing podo. Kudune awak dhewe ora ngono. Doso kui tetep doso. Arep ono wong sing delok opo ora kui ora ono hubungane. Awak dhewe kudu iling yen Gusti Allah kui iso delok awak dhewe. Opo wae sing awak dhewe lakoke neng ruangan paling peteng lan dikancing, Gusti Allah kui tetep iso delok. Awak dhewe kudune wedi karo Sing Kuoso. Sing nentuke awak dhewe wong apik opo olo kui Gusti Allah dudu menungso.


Pak Hong ora nyangka yen simbah putrine bakalan mati. Kedadean iki pas Pak Hong lagi ana ing Amerika. Pas iku pancen simbah putrine wis lara. Pak Hong balik ning Amerika karo kepikiran kepiye kabare simbah putrine. Ana ing Amerika Pak Hong uga gelek ngebel kaluwargane ing omah. Ndilalah isuk-isuk Pak Hong diwenehi kabar yen simbah putrine wis mati mang bengi. Pak Hong sedih banget amarga ora bisa melu ngubur simbah putrine amarga perjalanan Amerika-Indonesia uga mbutuhane wektu sing suwi. Teka saka Amerika ing omah simbah putri wis dikubur. Pak Hong namung bisa ngirim dunga kanggo simbah putri supaya bisa lancar dalane kanggo ketemu Gusti.


Wis sewulan aku ngenteni rukuh kanggo riyaya. Rukuh iki saben metu mesti bakalan padha royokan kanggo tuku amarga pancen kualitase apik. Dina iki wayahe rukuh iku didol lan aku kudu siyaga kanggo tuku. Sawise ngenteni kurang luwih sejam, akhire aku bisa entuk rukuh iki sing wis takgoleki lan takpengin tekan suwi. Iki pirang-pirang cara supaya bisa entuk rukuh iki nalika tuku ing toko online. Kaping pisan, kudu wis siyaga ing toko online iku paling ora 30 menit sadurunge barang iku didol. Sadurunge iku, kudu didelok dhisik lan kudu siyaga menawa saldo ing akunmu kudu wis pas. Kaping pindho, nalika wis jame pas kudu langsung klik tombol "tuku saiki". Kaping telu, akeh dunga supaya bisa menang lan oleh barang sing wis dienteni.


Ngerundung kui perilaku sing olo lan ora iso dibenerke. Korban sing dirundung kui ngerasake hal-hal sing ora ngepenake. Dhewke ngeroso wedi lan ngeoroso dheweke ora ono harga dirine. Ono pelaku sing ngerundung kui ngomong yen opo sing dilakoke kui mung kanggo gojekan wae, ora ono niatan ngelarane wong liyo. Mungkin, wonge kui jujur, nanging sing cetho wonge kui ora duwe simpati karo wong liyo. Mosok ono wong kewedan tekan nangis-nangis, kui tandane seneng mergo dijak gojek. Dheweke sadar ora sadar mesthi pengen ngeroso yen dheweke kui wong sing luwih apik. Nanging carane sing salah, dheweke ngerendahke wong liyo supoyo dheweke ketok luwih duwur.


Asline sing garai wong iku isin nag diguyu konco sak kelas, iku ora mergo guyune, tapi perkoro sing marakno diguyu iku sing garai isin. Nah perkoro iku maeng yo reno-reno ambek ora kepikiran nag perkoro iku bakal kedaden sak durunge. Mangkane wong sing diguyu sak kelas mesti isin yo polahe perkoro isng diguyu. Nah perkoro iku maeng contone yo koyok perkoro sing ancene ora pantes dilakoni nang ngarepe konco-konco sak kelas sing marakno bocah-bocah sak kelas iku ngeroso perkoro iku dadi perkoro sing aneh ambek ngguyokno. Dadi nag kelas iku kudu ati-ati ben ora ngelakoni perkoro sing ancene marakno isin ambek diguyu bocah akeh sak kelas.


Wong sing ngeroso idune wes kebak nang cangkem, pasti bakal ngidu gawe ngguwak idu iku mau. Ngidu iku penting dan akeh banget manfaate gawe kesehatan, terutama gawe organ cangkem. Tapi, ngidu iku tetep onok adabe. Kadang awak dewe iku dinilai teko cara awak dewe ngidu. Nek gelem dinilai dadi wong sing nduwe adab, awak dewe kudu beradab sisan nek kate ngidu. Adab ngidu sing bener iku koyok ngene. Siji, ngidu iku gak oleh sampe ketokan wong liyo, opo maneh pas ambek wong sing lagi awak dewe ajak omong. Loro, ngidu nang panggon sing tepak, guduk nang tengah panggon umum. Telu, ngidu iku nek isok dilakoni dengan cara gak diselidekno. Maksute gak usah setengah-setengah, tuntasno ae. Terakhir, ngidu iku atek ritme sing teratur.


Pas dolan delok pameran laptop nang mall ambek koncoku nang Kota Pahlawan, koncoku iku moro-moro nang SPG sing ayune pol, terus deke iku moro-moro takok daftar regone lapto ambek takok jenenge wonge menisan. Nah aku sing ngetotno yo rodok isin lah soale aku didadekno tebeng ambek bocahe nag aku sing jarene pengen kenalan ambek SPG-ne maeng. Mari ngunu  mergo wes kadung ngunu yo wes tak terusno menisan, nag koncoku maeng ngomng nag SPG-ne maeng ayu nang wonge. Terus koncoku langsung maleh isin mergo deke iku mikir nag aku ora bakal wani ngomong sing koyok ngunu nang SPG-ne. Nah SPG-ne maeng mok guya-guyu tok mergo ngeroso deke ayu temenan.


Korban klitih iki ora kenal ngendi warga asli Jogja utawa wisatawan. Sing paling diwaspadai yaiku para wisatawan sing nyewa motor saka warga lokal, apa maneh sing plat nomore wis diapalake karo para pelaku klitih. Kamangka, ana cara sing bisa dinggo kanggo ngindari para pelaku klitih kaya kaping pisan aja metu wayah jam 2 kanthi subuh utawa wayah lingsir wengi. Kaping pindho yaiku ngindari numpak motor amarga para pengendara motor iki sering diincer. Kaping telu yaiku tetep waspada. Kaping papat yaiku kudu lunga karo para rombongan amarga yen rombongan, mesti dikenali dadi wisatawan. Kaping lima yaiku ora liwat dalanan lan panggonan sing sepi.


Indonesia iku dadi negara sing mesti dadi langganan konsere artis teko Korea Selatan. Kota tujuane pun wes pasti ndek Jakarta. Dan akeh banget venue sing wes dadi panggon konsere artis Korea, salah sijine yaiku Tennis Indoor Senayan, sing biasa disingkat dadi Tendoor. Tendoor iki lokasine ndek komplek Gelora Bung Karno, jalan Pintu Satu Senayan nomor B, RT 1 RW 3, Gelora, kecamatan Tanah Abang, kota Jakarta Pusat. Tendoor nduwe fasilitas sing lengkap banget. Mulai teko AC ndek njero venue, toilet, mushola, sound system dengan 4 speaker, 2 subwoover, ambek 68.000 watt gawe penerangan. Kapasitas tribune isok sampe 3300 kursi dan ancen cocok banget digawe nonton konser.


Aku karo koncoku wingi pas dolan nang koncoku bocahe moro-moro berok-berok soale diwei hadiah sing jareku iku ora apik. Lah Koncoku sing diwei maeng jumbule pol soale moro-moro oleh hadiah iku maeng. Ancene sing jenenge wong nag jumbul iku mesti duwe coro sing aneh-aneh kanggo mujudno roso jumbul maeng, ono sing berok-berok, ono sing tolah-toleh, ono sing tengor-tengor ambek mlolong, ambek pirang-pirang pola iku iso metu kabeh. Dadi masio jumbul oleh hadiah mboh iku teko konco, wong tuo, utowo teko wong liyo sing disenengi, mesti wong iku duwe corone dewe kanggo mujudno roso seneng iku maeng. Terus yo gayae aneh-aneh koyok sing iku maeng.


Roto-roto, pengalaman menyenangkan sing tak alami iku justru teko kejadian sing sederhana. Salah sijine iku iseng ngekeki mangan gawe kucing dalanan. Awale aku tuku pakan kucing gawe kucing nang omah. Terus aku ndelok onok pakan kucing sing diwadahi botol-botol plastik. Akhire aku tuku iku sisan. Berhubung aku males langsung moleh, aku mandek nang taman kota. Nang kono, aku ndelok onok akeh kucing sing ndekem nang kono. Aku inisiatif gawe ngekeki mangan gawe mereka. Akhire aku njupuk pakan kucing botolan mau dan nyedek nang gerombolan kucing iku. Pakan kucing iku tak deleh nang tanah dan kabeh kucing langsung ngrubungi aku. Teko kono, aku langsung ngeroso bahagia soale isok ngekeki mangan kucing sing keluwen. Teko kono, aku mulai rajin street feeding gawe kucing ndek ndi ae. Gawe awakmu pecinta kucing tapi gak oleh mlihara kucing, awakmu isok menyayangi kucing lewat cara street feeding kucing dalanan.


Pas awak dhewe isih cilik kui awak dhewe kerep diincim karo koncone dhewe. Senadyan incamane kui ora nyilakani lan sebenere kui gojek wae, awak dhewe tetep wedi pas kerungu kuwi. Sing paling kerep kui, kancane dhewek arep ngewadulke dhewe neng bapake sing polisi. Tekan saiki, aku isih ora yakin yen bapake koncoku kui polisi tenanan. Sing keloro, kui kancane dhewe ngincim ora bakal ngejak awak dhewe dolan meneh opo ora dianggep konco meneh. Iki sing marake mangkel soale kui biasane kui mergo perkoro sing sepele, mosok dadi ora konconan. Nanging arep piye-piye, pas kui awak dhewe isi cilik lan ora ono niatan seko koncone dhewe ben awak dhewe kui wedi utowo ciloko.


Bank iku wes dadi pilihan utamane wong-wong gawe nyimpen duit sing paling aman. Umume wong-wong nek kate setor duit iku budhal nang bank disik terus nyetorno nang teller bank e. Cuma kadangan nek nominale terlalu cilik, teller bank pasti bakal ngarahno awak dewe gawe setoran langsung nang ATM. Cara setor duit nang ATM iku gampang kok. Siji, siapno disik duite. Nek isok, nominal duite ndek ngisore 10 juta cek transaksine isok cepet. Loro, golek ATM sing khusus gawe setor tunai. Telu, lebokno kartu debit dan lebokno PIN koyok biasane. Papat, pilih opsi setor tunai nang layar. Pas bilik duite kebuka, lebokno duitmu nang kono. Terus enteni sampe mesine mari ngitung duitmu. Nek wes mari, tekan ok. Terakhir, nek buktine wes kecetak, jupuken kartu debitmu. Wes deh, awakmu wes mari setor duit nang rekeningmu dewe.


Aku lan kanca-kanca ku plesiran ning batu numpak montor. ning jerone montor iki diisi arek enem . amarga aku budal e kawanen dadine ning dalan wis rame pol macet . durung maneh ning batu iki bendinane udan deres sing nggarai nambah nambahi macet e batu. panggon sing kate dijujuk iki alun-alun batu . amarga budale kawanen lan kenek macet ning dalan, kanca-kanca ku podo nesu saking suwene meneng ning dalan . dino iki kebarengan preian sekolah macet e tambah dowo nemen. kanca ku wes podo nesu nesu ono sing buka kaca montor ben rodok isis onok sing bukak jilbab e onok sing ngombe obat ngelu sirah wes pokok e rame pol ning jero montor iki. tapi sing jenenge mimi iki masio dalan e macet pancet ae turu tok ning jero montor .


Arkeologi utowo ilmu kepurbakalaan iku ilmu sing melajari kebudayaan umat menungso nang masa lalu teko kajian sistematis atas data bendawi sing ditinggalno. Kajian sistematis iki ngeliputi penemuan, dokumentasi, analisis, nilai-nilai budaya, norma, kebiasaan, hukum adat, ambek interpretasi data berupa artefak ambek ekofak. Wong sing mengkaji ilmu iki jenenge arkeolog. Kerjaane arkeolog iki kudu nggolek peninggalan-peninggalan peradaban sing engkok bakal dikaji. Kadangan, mereka iki sisan isok nemukno harta karun berupa relief kuno jaman kerayaan mbiyen sing nilaine iku duwur banget. Tapi tujuan mereka nemukno iku mau gawe nyusun sejarah. Nek uwes, barang temuan iku pasti bakal dimuseumno, utowo dilelang nang uwong liyane.


Kathok suwek kui salah siji hal sing paling ngisin-ngisin sing tau awak dhewe alami. Kabeh wong ketoke mesthi tau ngerasake. Paling ora sepanjang uripe kui pisan. Kahahan sing paling ora kepenake kanggo kathoke dhewe suwek kui pas awak dhewe lagi neng kantor. Opo meneh kantore dhewe kui ora neng jero ruangan dhewe. Awak dhewe nyambut gawe karo konco-konco kerjo neng sak ruangan sing gedhe sing ora ono sekate. Awak dhewe bakal diguyoni sak kantor lan kedadean kui bakal digowo-gowo terus selama awak dhewe isih sekantor karo wong-wong kui. Kathoke sih ora masalah, awak dhewe iso tuku meneh utowo iso dijait. Nanging, isine kui sing ora iso diilangi.


Biasane pasangan sing wis nikah wis duwe rencanane dhewe. Dheweke pengen duwe anak kapan, sak piro akehe, lan jarak antara anak siji neng sing liyane kui pirang taun. Senadyan ngono, sebagai pasangan sing sah hubungan seks kui tetep dilakoke. Nanging, ono kemungkinan, yen bojone dhewe kui metheng neng jobo rencana sing wis dicepake. Yen amit-amite kedadean, koyo ngono awak dhewe ora entuk panik. Anak kui tetep anugrah saking Tuhan sing kudu awak dhewe syukuri. Perkoro kui ora usah digawe mumet. Yen urasan biaya persalinan karo biaya anak sak lanjute kui, wis diatur karo Allah. Awak dhewe tugase nompo amanah kui lan ngejalankene kanthi sae.


Sabtu wingi aku ndelok salah siji film sing kondhang amarga akeh sing nonton uga ceritane apik. Judul film iki yaiku "Pengabdi Setan 2". Film iki sajane  ya lanjutan saka film sing pertama, sing judule padha. Nanging latar ning cerita iki bedha lan hubungan sosial tokoh karo lingkungane uga luwih ruwet lan luwih akeh benang abange. Pas awal nonton, aku ngerasa tenang amarga ora ana sing ngageti lan isih akeh mbahas latare cerita kuwi. Nanging pas tengah-tengah aku mulai ora tenang amarga akeh penampakan kaya pocong uga dhedhemit gentayangan sing ditayangake. Aku kaget sampe njingkat pas medi bocah cilik kuwi ana ning ngarep layar.


Hairball utawa muntah bulu kucing yaiku salah siji proses metabolisme kanggo pencernaan kucing. Amarga kucing sering ndilati wulu, kucing iki mesti sering tinemu wulu sing melu kepangan. Wulu iki bisa metu saka feses, nanging yen akeh, bisa metu saka hairball iki. Yen ana muntah bulu, berarti kucing iki nduweni pencernaan sing fungsine isih apik lan reaksi fisik iki wajar, apa maneh kanggo kucing ras sing wulune akeh lan seneng ndilati awake dhewe. Kucing muntah wulu iki normale ping 2 kanthi 3 sewulan kajaba kucing iki uga ngalami lemes lan uga muntah cairan lan uga ora gelem mangan. BIyasane iki kalebu gejala enyakit sing serius lan uga butuh penanganan sing cepet saka dokter hewan.


Kasus kriminal sing ana ning kutha gedhe kuwi bisa mbahayakake kanggo wong sing sering bali bengi. Sing sering kena begal yaiku wong wedhok sing kerja lan mulih bengi lan numpak kendaraan. Kamangka kuwi, ana babagan sing sering digatekake kanggo ngindari serangan kriminal kaya gaman sing ditodongake karo para rampok. Kaping pisan yaiku nyiyapake mental lan pikiran yen ning dalan iki kudu tetep waspada. Kaping pindho yaiku latihan keseimbangan nyetir ben ora gampang tiba lan kaget yen diserang wong orang dikenal. Kaping telu yaiku kudu ngerti rute ben ora kesasar lan kudu apal panggon pos polisi. Banjur sing pungkasan yaiku ngamanake barang sing berharga ning panggon sing ketutup.


Srengen polahe ora diperlakokno adil iku wes lumrah kedaden nang endi-endi. Aku biyen yo tau ngunu pas isek kerjo nang kota pahlawan, oleh ora adil iku polahe sepele yoiku managere maeng seneng ambek koncoku sing wedok sing biasane sak tim karo aku dadi FO. Penggawean FO ancene ora gampang soale kudu ngelayani ambek nyambut wong sing teko nang kantor, terus jelasno produk, ambek ngelayani opo sing dikeluhno karo pelanggan sak marine pesen produk iku maeng. Nah aku mesti gelek dikongkon-kongkon ngerjakno penggaweane koncoku maeng soale ben deke iso dikongkon ngerjakno data sing ono nang ruangane manager maeng. Terus kadang sampek sedinoan. Yo aku ora ngerti.


Roto-roto uwong ben dokter wes ngelakoni diagnosa kudu dioperasi, pasti podo ngendas kabeh. Opo’o? Soale biaya operasi iku larang pol. Nek isok di-cover BPJS yo untung, cuma gak kabeh tindakan operasi iku di-cover karo BPJS. Nek wes ngono, yo kudu nganggo duit dewe gawe ngelakoni operasi. Tapi ancene sih, kabeh biaya operasi iku pasti larang, gak onok sing murah. Eroh gak alesane opo? Soale dokter sing ngelakoni operasi iku kudu “bertarung” dan bakal akeh berkorban. Mereka iku bakal ngorbano awake mereka dewe soale proses operasi iku gak dilut. Isok ae sampe sak dinoan, dan mereka rela fokus ngelakoni operasi gak atek leren utowo mangan disik. Wes ngono, mereka iki sisan berupaya ben nyawane pasien iku mau sek isok diselametno. Teko akehe pengorbanan iku, gak heran nek biaya operasi iku larang.


Onok istilah nek kebaikan sitik iku bakal isok nulari wong sing onok nang sekitare. Hal iku isok berlaku sisan pas awak dewe lagi ngantre. Awak dewe kudu mulai sikap tertib mulai teko awak dewe disik, baru ngilingno wong liyo. Semisal awak dewe lagi ngantre, terus onok wong kate langsung maju, awak dewe cepet-cepet ngilingno nek iki kudu antre. Teko kono, wong iku bakal melu ngantre nang mburine awak dewe. Nek onok wong liyo sing kate maju maneh, onok kemungkinan wong sing mau ditegur awak dewe bakal melu negur wong liyo iku sisan. Dan iku bakal berantai dan antrean isok luwe tertib. Dadi, mulai tertib ngantri teko awak dewe disik rek.


Momen ulang taun kui momen sing ora oleh diliwatke. Yen pas ana koncone dhewe sing ulang taun awak dhewe kudu ngerayakene. Nanging, pas pandemi wingi awak dhewe ora iso neng endi-endi. Kahanan kui ora ngemunginke awak dhewe kangga nyepake pesta kejutan kanggo koncone dhewe. Gelem ora gelem, awak dhewe kudu ngelakonine kanggo coro daring. Sing kesiji, awak dhewe iso ngirim hadiah neng koncone dhewe sing ulang taun. Wonge kui ora perlu ngerti isi opo. Kado kui mengko bakal dibuka pas, lagi nge-Zoom. Sing keloro, awak dhewe iso ngunda konco-konco cerake dheweke neng ruangan Zoom e mau. Mengko wong-wong kui bakal gentian ngucapke ucapan slamat ulang taun.


Awak dhewe mesthi tau salah nyapa utowo salah ngundang wong neng panggon-panggon sing rame. Pas ngelakoke kui, awak dhewe ngeroso isin. Supuyo awak dhewe ora ngeroso terlalu isin, ono beberapa hal sing iso awak dhewe lakoke. Sing kesiji, awak dhewe mending lansung kenalan wae karo wonge kui. Yen awak dhewe langsung lunga kui rasane uga aneh. Dadi lewih mending, awak dhewe kenalan karo dheweke itung-itung awak dhewe iso nambah konco. Sing keloro, awak dhewe iso jaluk ngapuro yen awak dhewe mau salah wong. Bar kui, awak dhewe iso ngelanjut ngobrol-ngobrol sedilit. Sing ketelu, awak dhewe iso nyeraki wong sing awak dhewe kiro mau koncone dhewe banjur iso melu lungguh neng jejere.


Omah sing sering dikerubungi serangga iki pancen njilehi banget. Kadhang omah sing resik uga ora adoh saka sasaran serangga kaya coro, kumbang, lan uga ngengat. Apa maneh yen wayah musim udah lan saluran banyu ora ditutup. Kewan-kewan iki bakal metu kabeh lan kaya ngeroyok owng sing duwe omah. Wong uga mesti ora nyaman, nanging kewan iki uga angel diprediksi kapan metu lan ngilange. Kadhang kewan iki uga ngendhok sak karepe dhewe. Kamangka, ora ana wong sing bisa ucul saka pengaruh kewan-kewan sing nggilani iki. Wong sing duwe fobia, mesti bakal ora betah lan lemes yen ditinggal ning omah sing akeh serangga kaya iki.


Ora iso dihindari, yen awak dhewe pengguna dalanan kui mesthi mengkone bakal keno macet. Macet kui marake awak dhewe mangekel. Awak dhewe ora terimo yen wektune awak dhewe keguak ngono wae mung neng dalan. Kanggo ngindari emosi lan macet kui, awak dhewe iso numpak kendaraan umum. Emang ora kabeh iso, soale fasilitas kendaraan umum kui durung tentu ono neng cerak omahe dhewe. Nanging, yen ono awak dhewe kudu jajal numpak kui. Awak dhewe dadi iso luwih sante mergo awak dhewe ora kudu nyetir. Yen misale kono macet, awak dhewe iso ngelakoke aktivitas liya sing enteng-enteng, koyo moco buku utowo balesi surel liwat HP. Yen wong wis akeh sing numpak kendaraan umum kui iso wae mengko kemacetan neng daerahe dhewe bakal ngurang.


Aku wis kerja ning perusahaan iki 3 taun. Aku ora ngarep apa-apa amarga ya aku ngelakoni penggawean iki amarga aku seneng. Penggaweyan iki ana ning bidang layanan pelanggan lewat telpon uga lewat online. Layanan iki dadi tugas sing ngisi saben dinaku. Amarga kuwi, iki dadi penting lan kudu ngati-ati yen kerja. Nanging ing sawijining dina, aku diundang marang ruangan manajerku. Tak kira ana sing salah saka gaweanku. Jebul amarga manajerku pengen ngewenehi hadiah yaiku tiket liburan kanggo aku amarga wis kerja luwih saka 3 taun lan uga nduwe prestasi sing apik. Kamangka, aku kaget lan seneng banget amarga bisa nyenengake awakku dhewe.


Awakmu sing sering ngendarai montor nang dalan tol, pasti wes sering papasan karo truk gede. Tapi tau gak, awakmu ngalami hal koyok ngene. Enak-enak nyetir, moro onok truk sing ngebel ping bolak balik dan nyalakno lampu darurat. Nek awakmu ngalami koyok ngono, cepet-cepet minggir dan keki jarak sing uadoh teko truk iku mau. Truk sing ngekeki tanda koyok ngono iku biasane mergo rem e blong dan ngekeki peringatan nang pengendara kendaraan liyane ben podo minggir. Hal iku sisan gawe ngurangi resiko kecelakaan isok isok kedaden. Dadi nek awakmu ngendarai montor dan ketemu ambek truk sing koyok ngono, cepet-cepet mlipir nek sek sayang nyawa.


Aku biyen pas SMP iku duwe konco sing ayune orambloko sampek kakak kelas wae akeh sing seneng ambek dekek. Mari ngunu ono koncoku sing lunggoh sandingku iku ngerti nag deke iku ngentut, terus garai bocah sing nang pinggire iku mambu kabeh. Nah koncoku iku maeng akhire ngelokno bocae, jarene "ayu-ayu tibake oleh ngentut kok yo basin". Terus bocah-bocah sing keringi akhire guyu kabeh. Terus deke akhire isin sampek raine abang. Yo ancene koncoku iku kendele megilan masio deke iku senengane godoe konco-koncone, tapi bocahe iku asline pintere megilan. Nah ket iku deke saiki nag ngetut mesti dewe utowo mereh ben ora kambu ambek konco-koncone.


Kehamilan kui sak yogyane kudu direncanake. Sak liyane, ben awak dhewe sebagai pasangan bojo-garwa kui ora kaget pas ngerti-ngerti metheng, iki uga penting kanggo perkembangan anake dhewe mengko lan uga awak dhewe sebagai wong tuwone. Yen awak dhewe duwe rencana kui, awak dhewe iso nyepake mental sing luwih mateng. Awak dhewe uga iso moco-moco buku piye carane dadi wong tuwo sing apik lan buku-buku babagan perkembangan lan pertumbuhan anak. Awak dhewe uga iso nyepake kebutuhan finansial kanggo persalinan lan kebutuhan anak mengko. Yen misal kepengen duwe anak luwih seko siji, awak dhewe uga kudu ngerancani pirang taun interval anak siji neng anak sak lanjute.


Seneng polahe ono anggota keluarga sing lahir iku wes biasa. Sing ora biasa yaiku sing gawe mujudno roso seneng iku maeng, biasane sing gawe mujudno yaiku koyok syukuran, bacak'an, mangan-mangan bareng ambek tonggo-tonggo, ambek liyan-liyane. Asline perkoro sing gawe mujudno maeng ora ono masalah. Tapi sing masalah yaiku nag kebacot utowo kenemenen. Opo maneh saiki ono madia sosial sing kenek gawe nyudohno roso seneng maeng. Roso seneng sing kebacut diwujudno maeng biasane wes ora asli roso senene polahe roso syukur. Tapi roso seneng sing wes kecampuran roso pamer. Mangkane nag pengen mujudno roso seneng iku kudu ati-ati ojo sampek kecampuran roso pamer.


Aku janjian karo koncoku sing jenenge Silva. Alesane iku mergo aku kate mbalekno buku sing tak silih teko Silva. Arek iku ngomong nek de’e lagi ndek Taman Perpustakaan Pusat. Aku yo langsung meluncur nang kono, soale ketepakan Fakultasku gak adoh nemen teko kono. Aku mlaku dan gak sampe limang menit wes tutuk kono. Pas tak nggoleki, aku ketok onok arek kudungan biru dan model kelambenane plek koyok Silva teko mburi. Akhire aku langsung ngampiri dan nepuk pundake terus nyeluk jenenge. Pas arek iku noleh, dadakno iku guduk Silva. Aku langsung njaluk sepuro dan cepet mere mergo isin. Pas aku noleh, dadakno Silva onok nang bangku sebelah lagi ngerekam awakku sing salah nyeluk jeneng uwong. Cepet-cepet kamera hp ne tak tutupi ben de’e leren ngerekam awakku. Sumpah rasane nggladak rai pol.


Dina iki aku mara ning fakultas knggo daftar wisuda. Aku wis melui aturane fakultas babagan dhaftar wisuda iki. Kabeh berkas sing dikongkon gawa wis cepak tak gawa ana ing map. Pas aku mlebu ana panggone petugase, wonge malah ngamuk ning aku amarga jarene berkasku kurang lengkap. Ya aku melu ngamuk wong aku wis melui aturan sing ana ing website. Jebule petugas liyane ngomong yen aturane ganti lan iku ora ana ing website gur diwara-wara ana ing ngarepe panggon petugas. Aku langsung nyelatu kabeh petugas amarga kepiye kok ngekei info ora jelas blas lan ora mesisan. Ngene iki aku rugi amarga aku wis adoh-adoh nanging jebule ora ngasilake apa-apa.


Ana pengalaman sing paling mbungahake pas jaman kuliah, yaiku pas aku melu festival teater ning Jogja. Festival iku pesertane saka Jogja lan Jawa Tengah. Festival iki dimulai ing dina Jum'at lan ditutup ning dina Minggu. Aku lan kanca-kancaku dari tim produser salah sawijine tim teater senior saka jurusanku. Sak durunge melu festival, aku lan kanca-kancaku nggawe piranti artistik lan panggung. Lakon sing ditampilke yaiku lakon sing judule "Pasar". Lakon iki nyeritakke lurah pasar sing bingung amarga akeh keluhan saka wargane. Saka festival kuwi, aku lan kanca-kancaku oleh juara 1 sak Jogja lan Jawa Tengah. Pengalaman kuwi nyenengake uga nambah kepercayaan nang timku.


Nanging ana wong sing ora bisa urip dewean utawa ora betah urip dewean. Urip dewean iki padha kaya neraka amarga ora ana wong sing bisa dadi sendenan urip utawa wong kang bisa tulung-tinulung. Wong kang duwe sikap kaya iki biyasane kulina urip karo keluwarga. Urip dewean iki kadang nyusahake amarga marai repot lan bingung amarga wedi yen ana bahaya ora ana sing digawe cekelan. Wong sing ora bisa urip dewean iki dudu wong sing ora mandiri lan wong sing duwe semangat sing rendah kanggo urip. Nanging wong sing ora bisa urip dewean iki salah sijine ya amarga wong kang duwe jiwa sosial sing dhuwur.


Ana kedadian sing marai Tino trauma yen arep nonton konser. Tino tau nonton konser ning taun baru lan wis tuku tiket wiwit sak sasi sak durunge konser amarga pengen oleh panggon sing luwih ngarep. Tino wis nyiyapke kabeh kebutuhan saka obat-obatan, tiket, identitas, uga sangu kanggo mangan lan ngombe. Pas dina konser, jebul Tino malah dadi susah lan suker amarga pas ngantri tiket malah diserobot karo wong sing ora dikenal. Penonton kuwi nyebabake antrean kuwi rusuh lan ana sing gelut uga siram-siraman. Tino sing maune arep seneng-seneng malah dadi mumet amarga akeh sing semaput ning bagian antrian. Kayane Tino mendhing nonton konser ning TV wae.


Panganan bosok iku ancene jemberi soale panganan sing bosok iku ambuni ngalah-ngalahi sampah sing bosok, ora enake megilan. Terus sak liyane iku rupane panganan bosok yo ora jelase pol wes blotrok ambek koyok ono iler-ilere ngunu. Nah jarene koncoku panganan bosok iku teko panganan sing asline mambu terus ora keopen mangkane dadi bosok. Nah sing garai jember yo iku mesti ono sete sing pateng kluget puteh-puteh nang panganan sing bosok maeng. Nah sak liyane iku yo ambune barang sing ora enake megilan ambek rupane barang sing jengkeli. Mangkane ora gaok nag akeh wong sing mangkel ambek ora seneng nag delok panganan sing bosok maeng.


Biyen pas isek SMP nang kampunge koncoku iku akeh pitik sing manak. Nah anake iku nak dolanan iku ngawur kabeh dicekeri ambek diteleki. Mangkane aku pas dolan mrono dikongkon gorak ambek koncoku, terus pas tak gorak moro-moro mbokne iku ngamuk terus neradung aku, tapi aku langsung mlayu nag jeru omah tapi isek diajaki gawe neradung. Terus koncoku sing ngerti iku langsung gowo sapu disawatno nang pitik iku maeng. Aku sing keweden maeng langsung ngombe banyu soale saking jumbul ambek wedi nag pitik iku maeng. Dadine koncoku maeng sing nyawat yo akhire nutup lawang omahe ben pitik-pitik iku maeng ora mlebu ambek ora gawe perkoro eneh. Soale pitik sing wes koyok ngunuku biasane ora kenek digoroi.


Thalassophobia iku jenis fobia nang ndi penderitane ngeroso wedi kenemenen ambek laut utowo samudera. Rasa wedi iki fokuse nang bentuk laut sing juembar terus jero, dan iku dianggep bahaya ambek penderitane. Biasane uwong sing ngalami fobia iki mbiyene tau kelelep utowo kintir nang laut dan dadi trauma dewe. Gelaja fobia laut iki mulai teko jantung berdebar, sira lara, mual, kemeringet adem, ambek sesek napas. Biasane gejala fobia laut iku muncul pas penderitane lagi ndek pantai, ndelok ombak gede, utowo pas numpak pesawat terus lewat nang duwur laut. Nang kasus sing nemen, penderita iku wes ngeroso keweden pas ndelok foto laut tok, utowo pas krungu kata “laut”.


Kudune wong sing duwe kewan sing ancene diwedeni ambek wong akeh iku dikandang ben ora marakno wong keweden. Aku iku tau keweden polahe ono asu gone tonggo sing moro-moro ngajaki aku ambek melet-melet, terus ilati iku maeng bek ambek iler. Asline sing tak wedeni iku ora kirike utowo asune maeng tapi sing tak wedeni iku penyakite ambek najise sing angele pol oleh ngilangi. Yo ancene ngingoni kewan koyok ngunuku apik ora opo-opo tapi yo kudu dijogo ben ora garai wedi wong sing liwat. Nag jareku wong sing ngingoni ngunuku yo kudu ngeramut sak apike ben ora sampek nyusahno tonggo utowo medeni wong liwat opo maneh nag sampek godak.


Parfum kuwi dadi salah siji identitas amarga ana wong sing bisa dikenali saka mambune sing khas. Akeh banget jenis parfum, mulai saka wangi, jenis, merek, kandungan alkohol, lan uga sak panunggale. Kemasan parfum sing akeh jenise iki bisa marai konsumen iki nduweni akeh pilihan. Nanging senajan diproduksi sak pabrik, parfum yen kena keringete wong iki ambu sing dihasilake uga beda. Pilihan parfum iki ndadekake wong bisa luwih ngenali awake dhewe. Konsumen iki uga bisa nguji kandungan parfume ben tetep enak lan ora marai wong risih. Kamangka, ayo milih parfum sing bener lan uga bisa ngenali respon parfum marang awake dhewe.


Salah siji kemampuan sing kudu dikuasai karo awak dewe kabeh iku njait. Tujuane iku ben nek awak dewe nduwe klambi utowo celono sing suwek, gak usah leren nang penjait disik gawe ngecikno, tapi dijait karo awak dewe. Nek awak dewe kate mulai gawe njait, onok teknik dasar sing kudu dikuasai karo awak dewe ben gak kangelen. Teknik iku mau onok enem. Siji, nglebokno benang nang jarum sing kate digawe njait. Loro, ngiket ujung benang sing digawe pas ngawali njait karo wes mari njait. Telu, latihan njait lurus disik. Papat, nyoba teknik njait jahitan seam. Limo, nyoba njait nganggo teknik pressing. Terakhir, nyoba njait nganggo teknik njait kancing.


Akeh wong sing gagal iku malah tambah terpuruk dan gak bangkit. Wes gagal, tambah ngenes. Padahal, kegagalan iku isok dadi awal kesuksesan nek awakmu isok ngatasi kabeh dengan bener. Nek awakmu tambah terus larut dalam kesedihan, yo sampe kapan ae awakmu gak bakal isok maju. Awakmu kudu yakin disik nek awakmu isok, dan mulai teko kono awakmu mulai bangkit. Awakmu isok berbenah diri dan isok belajar teko kegagalan sing terjadi gawe berkembang luwe apik maneh. Gak masalah berusaha teko nol maneh, tapi awakmu dadi eroh endi letak kesalahan sing marai awakmu gagal. Alon-alon nek wes ngono, awakmu isok ngeraih kesuksesan sing mbok pingini.


Imunisasi kuwi akeh banget jenise lan efek sampinge. Salah sijine yaiku sumeng. Gangguan sumeng utawa paanas sak uwise suntik imunisasi kuwi babagan sing wis biyasa amarga iki salah siji bentuk respon awak marang zat sing dadi bentuk kekebalan sing anyar. Yen bocah mulai sumeng, wong tuwa kudu ngompres bekas suntikan lan ora oleh bingung. Kaping lorone, yaiku kanggo bayi sing isih nyusu marang ibune, kudu ngonsumsi ASI kanggo nambah cairan ning jero awak. Kaping telu, wong tuwa kudu nggatekake klambi sing dinggo anak ben ora kerasa kadhemen utawa sumuk. Kaping papat. yen isih panas, wong tuwa oleh ngewenehi obat kanggo mudhunake panase.


Onok tipe uwong sing nduwe sifat sumbu pendek, alias disumut titik tok wes nyaut dan langsung nyeneni wong sing nggoroi de’e. Cara de’e nyeneni iku sambil ngomel-ngomel. Biasane, wong koyok ngono iku bakal lego nek ngomel-ngomele wes puas. Istilahe ngono ngelampiasno emosine nang marah, terus bakal mari. Sakjane sing koyok ngono iku plus minus sih. Plus e iku, wong sing marah iku isok ngguwak energi negatif iku dadi awak keroso enteng dan luwe lego. Minus e, kadang omelane de’e iku isok ngelarakno atine wong liyo saking ngawure omongan sing dilontarno. Teko kono, kadang muncul cikal bakal permusuhan antara wong sing marah-marah mau karo korbane.


Wong sing nemokno harta karun mesti jumbul opo maneh biasane harta karun iku akehe megilan ambek regane iku mesti ora kenek dinalar ambek pikiran. Nah nginiki kudune ora oleh utowo ojo sampek digembor-gemborno nang wong-wong soale biasane dadekno roso sing elek metu teko pikirane menungso mboh iku pengen maling, utowo pengen ngoyok. Mangkane nag wes kadung jumbul ojo sampek garai wong sing kepikiran sing aneh-aneh cukup jumbul sak perlune ae. Soale nag saking nemene oleh jumbul iku iso dadekno wong iku angkles soale pikirane barang maleh kepikiran sing ora-ora. Tapi biasane nag jumbul karo perkoro sing apik, yo mesti dadi roso seneng.


Sing garai wong iku isin nag pas telonone iku maeng moro-moro suwek iku ora mergo telonone sing suwek maeng. Tapi lingkungane maeng sing marakno isin, nag lingkungane utowo keadaan sing nang pinggire maeng iku ora ono opo-opo utowo ora ono wong sing masi mesti ora isin, tapi nag sampek diwasi uwong utowo nang panggonan sing rame mesti jelas ramene megilan. Nah perkoro iku maeng ancene wes gelek kedaden nang endi-endi mergo wong-wong iku mesti nganggep perkoro ngunuku maeng dadi perkoro sing ngguyokno. Tapi jarene wong sing ngalami maeng yo mesti dadi perkoro sing ngisini ambek ora karoan rasane oleh isin maeng.


Koncoku sering banget takon nang aku, opo’o aku seneng banget nganggo sepatu ireng pantofel, gak nganggo sepatu kets koyok arek liyane. Sakjane aku yo pingin, Cuma mesti gak tau dioleni tuku ambek mamaku. Jarene dinggo disik sepatu sing onok, wong sek sedeng dan durung jebol kok. Awale aku nrimo ae, cuma ndelok kabeh koncoku sing nganggo sepatu kets marai aku dadi iri. Akhire aku meneng meneng nabung gawe tuku sepatu sampe aku gak jajan. Pas ditakoni mamaku opo’o kok gak jajan, yo tak jawab duite tak tabung gawe tuku sepatu kets. Awale diomeli, tapi aku gak terimo dan iki aku bakal tuku sepatu nganggo duitku dewe. Akhire ambek mamaku dijarno. Pas duite wes kekumpul, aku langsung ngajak koncoku gawe tuku sepatu nang Ramayana. Koncoku milihno sepatu sing apik banget dan langsung tak tuku ngono ae. Tutuk omah, aku langsung nyudokno nang mamaku nek aku nduwe sepatu anyar teko nabung. Mamaku langsung muji aku hebat dan aku langsung seneng banget. Seneng soale entok sepatu anyar ambek seneng soale dipuji mamaku.


Salah sawijining modus penipuan undian yaiku nomor sing dilebokake ning aplikasi judi online. Nomor iki biasane oleh SMS utawa pesen saka whatsapp yen menangke undian. Nanging ya ora katon ngapusi kaya modus SMS amarga ana link sing ngehubungake ning web undian. Moduse luwih alus. Nanging modus iki biyasane bisa dikenali saka desain web sing ora profesional. Wong sing ora ngerti bakal ngira iki undian tenan lan dijaluki tebusan kanggo hadiahe. Ben ora ketemu tukang ngapusi kaya iki, pancen aja gampang percaya link internet lan kudu gelem ngecek undian saka instansi sing atas namakake. Banjur nomor utawa web sing dinggo ngapusi diblokir lan laporke marang polisi.


Wong sing angel adaptasi marang lingkungan kuwi mesti angel yen dideleh ning panggonan sing ora dikenal, apa maneh wong iki ora ana persiapan kaya misale wong sing pindah negara nanging ora bisa bahasane, utawa wong sing pindah saka daerah laut marang gunung tanpa ana persiapan kaya klambi lan kemul. Adaptasi kuwi penting lan butuh persiapan amarga wong sing ora siap iki bakal kena seleksi alam lan bisa gagal urip ning panggonan anyar kuwi. Wong sing ora lolos seleksi alam kuwi bakalan stres amarga akeh tekana ben bisa sepadan karo penduduk asli lan marai nambah tingkat persaingan sing gedhe ning panggonan sing padha.


Dino bahagia polahe pernikahan ancen pantes diramekno. Masio iku mok sedino tapi iku ancene pantes soale iku wes dadi adat nang endi-endi. Terus ono maneh nag pas dino bahagia iku yo macem-macem ramene, ono sing ambek pengajian, ngetokno adat budayae wong kono, ambek mangan-mangan bareng sing digawe simbol bahagia nag dino iku. Masio dino iku kebek ambek roso seneng utowo bahagia, ono wong sing teko karo raih mrengut ambek ati sing ora karuan soale wong sing duwe roso bahagia nag dino iku tau duwe salah ambek wong sing teko maeng. Masio tekoe iku maeng merungut akhire mbalik kadang iso maleh seneng, soale ketularan roso bahagia maeng.


Koncoku wingi iku srengen megilan soale pacara iku nyelingkuhe deke. Nah selingkuhane maeng bocahe iku ora patek ganteng tapi sugehe megilan, bapake iku bupate, terus bocahe iku maeng yo dadi PNS. Terus koncoku maeng asline ora terimo tapi bocahe yo guyu soale pacare durung ngerti nag koncoku maeng wes duwe usaha sing saiki cabange nang endi-endi, terus bocahe yo duwe montor apik-apik, kelas pajero iku sing biasane gawe ngangkuti blonjoane nang usahae maeng. Polahe srengen meng akhire bocahe maeng liwat nang ngarepi pacare sing nyelingkuhe deke karo ngejak aku gowo montore sing BWM karo epok-epok kesusu ben iso ngebel-ngebel wonge. Pas sing nyelingkuhi deke ero, nag koncoku iku asline sugeh, bocahe getune pol.


Kabeh menungso nang bumi iki gak onok sing sempurna dan pasti tau ngelakoni kesalahan, termasuk petugas utowo pelayan sing onok nang panggon pelayanan publik. Onok sing kesalahane sek isok ditolerir, onok sisan sing nggatheli pol. Sebagai sesama menungso, awak dewe iku isok lho negur petugas sing ngelakoni kesalahan iku mau. Cara paling efektif iku nganggo boso sing teges dan nyudokno nek awak dewe iku mangkel. Tapi ngomong e iku tetep nang kondisi sing tenang. Ojok atek pisan-pisan gawe misuhi petugas iku mau. Selain gak sopan, pisuhan iku mau maleh nyulut amarah e petugas iku mau. Guduk diterimo dengan apik, teguran mau dadi mental dan petugas iku maleh gak evaluasi diri.


"Pakeetttt" swara ngageti ing wayah 10 esuk kuwi marai aku gage marani teras ngarpan. Aku rumangsa ora blanja online lhakok ana paket teka? Paket banjur daktampa lan dakbukak ana njero omah. Bareng tak bukak lha isine pepakan, ana banyu zam-zam, coklat, kurma, kacang arab, tasbih, sajadah, lan cetakan foto ilustrasi kakbah lan sijine cetakan gambar kakbah kang asli. Ing sapinggiring kothak, aku nemu kertas warna putih mempur. Bareng tak bukak jebulane surat mau kang nulis kancaku sing lagi sekolah ana Mesir. Dheweke bubar umrah ana Mekah banjur kepengin dongakke muga aku bisa nyusul ana Mekkah, mula aku dikirimi barang kang pepakan. Aku kaget lan setengahe bingung sajak terharu. Mula sesasi kepungkur dheweke njaluk alamatku, jebulane arep ngirimi aku angsal-angsal. Maturnuwun, Ca.


Koncoku wingi iku jumbul soale pas ulang tahune bapake nguwei hadiah klambi sing koyok model-model cino ngunu. Hadiahe iku maeng ancene ditukokno ambek pakne teko cino soale pakne iku duwe kenalan sing teko cino. Klambine iku maeng modele plek podo ambek podel klambi-klambi sing digawe wong sing kunfu-kunfu ngunu. Terus kaene barang alus ambek jahitane bedone ora pokro ambek sing nang kene, yo jelaslah iku barang teko kono ambek iku kan pesenan sisan, nag regane se mesti lumayan, tapi nag kanggo pakne se ora sepiro nag kanggo awak dewek yo jebol dompete. Sak liyane iku, ro ono koyok model rangkepane sing nag jerone klambine mboh iku paling digawe ngnangetno awak paling. Dadi klambine maeng apike megilan.


Kanggo wong sing ngeroso awake gampang mambu, wong kui kudu seregep nganggo deodoran. Deodoran kui kanggo wong sing awake mambu banget ora iso ngilangi ambune secara keseluruhan. Deodoran mung iso ngurangi ambune ben ora terlalu nyegrak lan ora ganggu wong-wong neng sekitare. Wong sing gampang mambu kui uga wajib gowo parfum neng endi-endi. Misale dheweke arep ketemu wong sing akeh, dhewke dadi iso gunake parfume kui. Parfume apike nganggo sing ambune luwih kuwat. Supoyo ambu ora enak sing ditoke awake iso ketutupan. Yen wong sing awake gampang mambu kui paling ora kudu gowo rong barang kui lan ora entuk lali nganggo salah sijine.


Akeh-akehe wong mesti ngerti ambek sing jeneng ambu amis, nah ambu iki ancene kadang iso marakno wong sing mambu, mboh iku singojo utowo gak sengojo mambu, mesti bakal ono sing jember. Nah sing marakno wong iku jember ambek barang sing amis iku biasane ora mergo ambune tok, tapi kadang iku ono perkoro liyane sing marakno wong sing ambu perkoro sing amis maeng iku sampek mangkel. Contohne pas mangan iwak moro-moro ambune amis terus iwake iku tibake durung mateng. Nah perkoro koyok nginiki iso dadekno wong sing ambu amis maleh duwe pikiran ang ambu amis iku termasuk perkoro sing ora apik, padal ora kabeh perkoro sing ambu amis iku elek.


Tahun 2018 dadi tahun sing nyenengno kanggo keluargaku soale dulurku ngelahirno anak'e sing nomer loro. Tapi tahun iku yo dadi tahun sing garai sedeh soale mbah sedo pas aku, Pak'e ambek mak'e ora nag omah kabeh. Sing ngerti sedoh'e mbah yaiku bibik sing sak bendinoe nang kono nunggok'i mbah. Aku pas iku pamitan budal karo mbak mok sedino gawe jipek nomor test ujian nang kota. Terus sing Bapak ambek emak pas budal Haji. Mangkane dulurku waktu iku bingung kudu piye soale wonge barang yo lagek mari operasi dadi ora kenek gawe lapo-lapo awak'e. Sing ngurusi kabeh iku yo bibik sing biasane nungguk'i mbah sampek sedo.


Biyen sekitar tahun 2012, Aku awit-awitan munggah gunung iku senenge pol. Tapi pas sampek alas yo rodok wedi soale nag kono iku ora ono uwong terus mok urip dewe ambek konco-konco sing budal mungga iku maeng. Yo sing garai wedi kan ora mergo ora ono wonge tok tapi ancene isek durung ngerti ambek panggonan sing anyar. Dadi mesti perlu kenal ambek panggonan iku. Opo maneh iku ono nang tengah alas sing campus ambek sembarang-barang sing ancene nang alas iku kat jaman biyen. Tapi koncoku sing biasane munggah gunung yo wes biasa. Deke ae iso turu angler, aku sing isek awitan yo rodok keweden sampek ora iso angler oleh turu polahe wedi nag ono opo-opo terus ora iso lapo-lapo.


Nang endi-endi wong nag diancem mesti wedine megilan, opo maneh wong sing ngancem iku kerenge megilan yo tambah dadekno wong sing diancem kewedene sampek jepiping kupinge karo mengkeret. Nah kabeh iku maeng asline iso ae diadepi ben ora ketok wedi nag pas diancem karo wong sing kerenge koyok ngunuku. Nah salah sijine ben ora ketok wedi yoiku ojo sampek mikir sing ora-ora mergo wong sing ngancem iku biasane ora ngiro ngapk-ngapakno wong sing diancem kejobo wong sing diancem maeng kakean pola, mangkane nag diancem iku cukup sing anteng wae ambek golek coro yo opo wong sing ngancem maeng iso dilawan. Nah iku maeng so kedaden nag wong sing diancem maeng iku anteng pikirane.


Dino iki bakal onok pesta nang omahku gawe ngerayakno adekku sing entok juara siji nang sekolahe mbari melu lomba hafalan Al-Qur’an. Jam 4 sore, aku berangkat gawe tuku panganan nang Restoran chinese food langgananku. Aku tutuk nang tujuan jam setengah limo soale ancen panggone rodok adoh teko omah. Nang kono, aku melbu dan pesen bihun kuah, koloke ayam, fuyunghai, mie goreng ayam, nasi goreng seafood, ambek capjay. Buru ae aku kate melbu nang ruang tunggu, aku disenggol karo wong liyo dan iku get pol. Aku langsung ngelus pundakku soale lara pol. Aku wes kate protes, tapi wong iku njaluk sepuro disik. Pas aku noleh, aku kuaget pol pas ndelok wajahe Rizal, konco lawasku ket SD. Emosi iku langsung ngowos ngono ae dan aku malah nyopo Rizal sueneng. De’e yo nyopo aku dan ketok seneng sisan ketemu aku. Awak dewe ngobrol terus sampe jam limo. Barengan sisan karo pesenanku sing wes dadi kabeh. Rizal langsung njaluk nomerku ben isok kabar-kabaran maneh ndek lain waktu. Mbari wes beres kabeh, baru aku moleh nang omah.


Brenda iku nyadar nek de’e nduwe andeng-andeng cilik nang bagian ngisor kiwo lambene. Mbiyen de’e gak tapak ngurusi soale gak sepiro ketok. Pas de’e tambah gede, andeng-andeng e iku melu gede sisan. Mergo iku, Brenda dadi rodok keganggu. Tapi berhubung sek isok ditutupi nganggo foundation, Brenda gak sepiro masalahno. Tapi tambah suwe andeng-andeng iku tambah gede dan marakno Brenda tambah gak pede. Terus de’e cerito nang koncone sing jenenge Lina. Ndek kono, de’e curhat nek de’e kepingin ngilangno andeng-andeng iku mau, terus takon yaopo cara ngilangno e. Lina langsung nyeletuk nek iku isok ilang atek operasi. Krungu kata operasi, Brenda langsung geleng-geleng banter dan langsung kabur ngono ae. Mending de’e tuku foundation sing akeh timbang dioperasi.


Nafla ngajaki koncone sing jengene Ninis mlaku-mlaku nang Mall pas lagi preian. Jarene refreshing soale utekke wes njembel mergo mikir tugas kuliah. Sak durunge sesok garap tugas maneh, Nafla pingin refreshing dilut. Ninis ngajaki mangan ndek Marugame Udon dan diiyani karo Nafla. Pas bayar, Nafla ngomong nang Ninis nek engkok nganggo duite Ninis disik bayare, soale de’e males ngetokno dompet dan posisine de’e wes nyekel nampan isi udon ambek gorengan. Pas tutuk mejo, Ninis nyeletuk nek Nafla berarti wes ngutang 578 ewu nang de’e. Nafla kuaget lah, perasaan de’e pesene gak seakeh iku. Ninis jelasno nek Nafla wes tau ngutang sisan pas mben dan durung dibayar. Nafla jelas isin lah soale wes ngutang sak mono akehe. Akhire Nafla langsung bayar kontan ndek tempat sak durunge lali maneh.


Saiki aku lan kulawargaku lagi mangan bareng-bareng ana ing warung mangan kang paling masyhur ing kuthaku. Bapak lan ibuku wis janji yen aku bisa lulus ujian basa Jawa, aku bakal ditukokke panganan enak ana ing warung iki. Nalika lagi mangan aku uga crita, kepiye kahanan nalika ujian iku. Sakjane aku ora ngerasa angel nalika ngerjakke ujian basa Jawa iku, nanging ora ngerti kenapa kahanan ana ing panggon ujiane surem banget. Pengawas sing ana ing kelas uga medeni. Dheweke ngilingke yen ora oleh contekan kanti swara sing banter lan mripate sing mendelik. Sawise ujian aku lega akhire bisa metu saka panggon ujian iku lan bisa lulus kanti biji sing apik.


Akeh wong sing ngalami perkoro utowo pengalaman sing ancene dianggep ambek wonge iku jijiki, tapi jarene wong liyo iku yo biasa wae. Tapi nag ancene iku pengalamane ora pantes diceritakno nang wong liyo palang yo ora atek diceritakno soale iso dadekno perkoro sing mangkelno ambek gilani wong liyo. Dadi nag iso palang disimpen ae ben ora dadi perkoro anyar sing sekirane dadekno perkoro anyar. Kadang yo ono ae wong sing esek gelem nyeritakno pengalaman sing jijiki iku mergane kanggo deke iku wes dudu pengalaman sing jijiki maneh. Terus deke iku mikir nag iku ben iso nguwei manfaat nang wong liyo ben ora kedaden nang liyane.


Pas aku olah raga, moro-moro ono asu nang ngarepku terus ambek berok-berok, aku yo langsung bingung ambek mlayu. roso wedi sing sampek kebingung maeng iku iso ae diarani serangan panik. Terus serangan panik iku opo? serangan panik yaiku roso sing jenise koyok roso kuwatir sing moro-moro metu polahe keweden ambek perkoro sing tekane maeng dodok. Terus roso iku maeng yo ora suwe mok sedelok soale sing marakno roso iku biasane yo ora suwe mok sedelok. Terus biasane wong sing ngalami ngunuku iku duwe reaksi sing luweh cepet ambek nag dipikir iku ora masuk akal soale nag nang kondisi normal iku paling ora iso kedaden kejobo wong sing ancene wes terlatih.


Saiki ancene wes rodok arang kedaden kleru mlebu jeding, mergo mesti ono tengerani gedene megilan nag nang ngarepe jenge maeng, nah masio wes ditengeri ambek tengeran sing gedene megilan, tapi yo isek ono ae wong sing kleru mlebu jeding maeng. Nah sing marakno wong kleru iku biasane nag gak kebelek yo kesusu. Nah biasane nag wong sing kleru ngunuku mesti nag konangan yo bakal isine setengah mati opo maneh nag sampek marakno antri ora karoan yo tambah isine pol. Nah sing garai isin maeng iku ora kok mergo kleruni tok, tapi yo mergo marakno wong sing natri maeng terus marakno antri sing ora nang panggonan sak mestine.


Sebagai budak event, wes biasa sing jenenge moleh sampe bengi soale melu rapat kepanitiaan. Berhubung aku iku ketua divisi, dadi aku moleh e mesti paling terakhir dan mastikno anak-anak divisiku wes moleh kabeh. Mari ngono, buru aku moleh. Pas aku mlaku, aku ngelewati gedung C FIB. Moro-moro aku krungu onok suara wong latihan gamelan ket njero gedung C. Batinku, oh paling kate onok lomba makane latihane sampe bengi koyok ngene. Terus pas lewat pos satpam, aku nyopo satpam e iku. Terus aku iseng takon, iku sopo sing latihan gamelan. Terus satpam e bingung, soale lift gedung C iku wes dikunci dan akses tangga wes digembok sisan, dadi gak mungkin onok wong nang duwur. Aku langsung mak dheg dan cepet-cepet pamit nang satpam e gawe moleh. Saking wedine, aku nyetir montorku sampe gemeteren dewe.


sakjane akeh carane digawe nggindari macet e dalan dalan sing rame pol iku. salah sijine ojo tangi awan awan ben budal e rodok isuk yen katene sekolah utawa kerjo, sing ke loro ojok metu wayah e wong wong mulih utawa budal kerjo. sing ketelu liwato dalan dalan cilik sing ora macet. nek isok iki numpako sepedah ojok numpak montor ben iso nyelip nyelip ning dalan cilik. yen cara-cara iku di gawe koyok e aman teko macet e dalan sing rame pol iku. nanging yen isih macet ae yo mesti kudu diakeh i sabar sabar e . soale ora mung awakmu tok sing pingin tutuk cepet nak panggon sing arep ditekani .


Jijik utowo jember pas delok tumpukan sampah iku mesti wes gelek dialami menungso opo maneh saiki wes akeh sampah sing numpuk nang endi-endi, terus tumpukan sampah iku wes dadekno masalah lingkungan ora karoan. Kabeh tokoh-tokoh masyarakat teko jaman biyen sampek saiki yo wes nganjurno nag ojo sampek buak sampah nang endi-endi ben ora bejati lingkungan tapi ujute saiki akeh wong sing ora gelem nurut ambek anjuran iku mergane bingung ate buak sampah nang endi. Nah kabeh iku maeng asline nag wonge ora beling yo iso ae dibuak terus diolah mane gawe bahan-bahan liyane ben ora dadekno tumpukan sampah sing mangkelno uwong.


Koncoku tau cerito yen dheweke kui pernah dietuti wong numpak motor pas bengi-bengi. Pas kui, dheweke lagi bali seko acara neng kampuse. Dheweke kui omahe rodo adoh. Biasane dheweke kui baline ora tau luwih seko jam 8 bengi. Nanging mergo dheweke dadi panitia penting neng acara kui dheweke kepekso ngenteni acarane tekan rampung. Dheweke uga ora ono barengane bali. Pas bali seko acara kui, neng bangjo, dheweke wis ngeroso dieuti karo wong. Dheweke ora wani delok buri kanggo ngecek. Sing dheweke kerungu kui swara knalpot sing banter. Sepanjang dalan neng omahe, motor kui ngikuti terus. Tekan neng ngarep gerbang kompleke motor kui tetep ngetuti. Jebul motor sing ngetuti kui, tonggone dhewe sak komplek nanging arang ketemu.


Aku tau mlaku-mlaku neng mal karo konco-koncoku. Awak dhewe wong papat, telu lanang lan siji wedhok. Awak dhewe neng kono rencanane arep nonton neng biokop. Nanging ngerti-ngerti, awak dhewe ketemu karo cah wedhok sing awak dhewe ora kenal sing kelambine podo karo koncoku sing wedhok mau. Dheweke dadi isin delok kui. Wong wedhok sing liwat kui uga ketok ngeroso isin. Koncoku mau banjur langsung jaluk bali. Jarane dheweke bakal isin meneh yen ketemu meneh karo cah wedhok mau. Nanging ora iso, mergo awak dhewe wis tuku tiket bioskope. Akhire, awak dhewe tetep nonton neng mal kui. Nanging, awak dhewe kudu ngenteni neng jero mobil.


Gisel iku sedih pol soale de’e kepekso gap year mergo gak ketompo nang kampus negeri ndi ae. Kate daftar kampus swasta yo wes telat saking fokus ngejar kampus negeri. Ambek mama e disarano gawe daftar beasiswa ben isok kuliah nang luar negeri. Krungu saran koyok ngono, Gisel dadi nemu harapan maneh. Mulai saat iku, de’e dadi tambah rajin sinau. Gisel bener-bener manfaatno wektu sak tahun iku ben isok lulus tes beasiswa dan isok kuliah nang luar negeri. Teko kono, de’e nyoba daftar nang Columbia University. Dan pas pengumuman, dadakno Gisel isok ketrimo nang kampus impian e iku mau. De’e temenan sueneng pol. Mbasio kudu gap year, tapi akhire dibayar isok melbu nang kampus sing luwe apik.


Aku arang metu seko kota panggonku tinggal. Biyen pas neng Bogor aku arang metu lan pas wis neng Yogyakarta aku arang plesiran, tekan saiki. Nanging metu seko kota kui ora mungkin ora. Awak dhewe paling ora tau kudu lungo seko kotane dhewe beberapa kali setaun. Pas metu, aku lali neng kota opo, aku ngeroso aneh banget. Aku yakin yen aku durung tau neng kota kui, nanging aku ngerosone wis tau. Seko bentuk dalan, bentuk bangunan, lan suasana dalane, aku koyo yakin banget tau merene. Nanging aku ora duwe bukti opo-opo yen tau mrono. Soale iso wae panggon kui tau jedul neng mimpiku. Mikirke kui aku dadi merinding dhewe.


Teko media sosial saiki akeh-akehe wong sing nang dokter mesti meriksakno kesehatane soale ono sing bermasalah. Biasane wong sing teko dokter terus ngerti hasile kesehatane sing ora podo ambek sing dikarepno mesti jumbul. Masalahe wong sing perikso iku sakdurunge ora ngiro nag bakal kedadean sing koyok ngunu. Mangkane hasil kire dokter gelek jumbulno pasiene. Terus pasien sing jumbul maeng kadang yo ono sing percoyo yo ono sing ora percoyo soale opo sing dirasakno iku kadang seje ambek dokter. Opo maneh wong sing ono nang daerah gonanku. Nag ono dokter sing ngekire ngawor ambek sing diarani ora bakal ono wong sing moro rono.


Seneng polahe polahe nemokno barang sing digoleki yaiki roso emosi apik sing megilan nang jero ati sampek dadekno roso seneng nang ati ambek pikiran terus mrambat nang liyane sampek bagian awak seng liyane yo ketut, Akhire bagian awak sing liyane iku maeng maleh elkok ngerasakno roso emosi sing apik maeng terus diwujutno ambek kelakuan karo bagian awak sing liyane. Roso seneng iku yo iso wae kedaden teko pirang-pirang penggawean, pirang-pirang sebab, utowo pirang-pirang perkoro. Salah sijine yaiku seneng polahe nemokno barang sing digoleki. Seneng sing model nginiki iku wajar ae asline sing pengting ora sampek kebangeten soale iso dade maleh ora apik.


Sembarang kalir bentuk ancaman sing gak onok hubungane ambek penggunaan senjata iku jenenge ancaman non militer. Hal iku polane ancaman non militer iku gak bersifat fisik tapi dimensi liyane. Ancaman non militer iki gak mesti berhubungan ambek negara liyane, bahkan isok kedaden nang njero negara iku dewe. Teko onoke konflik nang njero negara, suwe-suwe isok ngerusak negara iku dewe. Sakjane sing nduwe peran gede gawe ngatasi hal iku kabeh yo pemerintah e. Cara ngatasi ancaman non militer iku isok koyok ngene. Siji, ningkatno kualitas SDA ambek SDM. Loro, mbangun lapangan pekerjaan sing luwe akeh. Telu, ningkatno pembangunan. Papat, ningkatno sistem pendidikan. Terakhir, ningkatno perekonomian negara.


WIngi pas aku ngopi nang salah sijine kota Gudeg, tibake wetengku ora enak terus. Mari ngunu aku jajal nang wcne, teko jobo ancene ketok resik, tapi pas aku mlemu tibake ambune langsung bel, ora karoan sampek mangkelno wong. Teru aku ora sido mlebu, mari ngunu ono mbak-mbak sing moro rono, pas buka lawange mbake iku maeng langsung nyengir-nyengir ambek kuwok-kuwok. BIasane nag ngunuku wonge sing jijikan ambek perkoro sing koyok ngunuku. Yo roto-roto wong sing delok wc endut kan ngunuku, mesti jember polahe dianggep kemproh. Biasane ancene wong sing ngunuku iku wes kebiasaan urip enak ambek lingkungane iku roto-roto resik mangkane delok ngunuku langsung kudu mutah.


Respon wong bar dikuciwake karo wong kui umume sedih. Dikuciwake kui iso ngaruh neng emosi utow psikologise. Respon sing umum pas wong dikuciwake kui nesu-nesu. Nesu kui metu mergo awak dhewe kaget karo polah utowo tabiat wong kui sing ora iso awak dhewe maklumke. Awak dhewe dadi getun wis ngewehi kepercayaan marang dee. Iki mlebu neng respon sing keloro, wong dadi angel percoyo, utame karo wong sing wis ngelarani kui. Yen wis dikuciwake, wong kui arep janji utowo wis berubah koyo ngopo wae, awak dhewe tetep duwe keraguan neng ati. Sing ketelu, wong iso lungo ninggalke wong sing nguciwake kui. Iki respon sing paling parah. Kui artine wong kui isih ngelakoke tindakan sing ngelarani ati banget lan wis ora ono cara meneh kanggo golek titik tengah.


Jaman saiki wong iso tersinggung mergo alasan-alasan sepele. Misale komedian, Pandji Pragiwaksono kui tau disomasi karo perkempulan sing pencinta kunci. Certane ngeneki. Dheweke duwe pertunjukan taun lawak 2018, judule Pragiwaksono. Pas akhir taun 2019 utowo awal taun 2020 dheweke ngunggah beberapa video pertunjukkane kui neng Youtube. Salah sijine dheweke duwe guyonan babakan kucing. Neng kono dhewe crito yen dheweke kui rada mangkel karo kucing opo meneh pas lagi mangan pecel lelenan neng pinggir dalan. Nah videone kui viral. Neng Twitter, wong-wong akeh sing ngomong yen dheweke kui ora seneng kucing. Tekan akhire, dheweke ngejak ngobrol wong-wong pencinta kucing kui kanggo klafirifkasi lawakane.


Kadhang uga kepikiran karo wong sing nduwe trauma ning panggon dhuwur nanging kerjane ana ning panggonan sing kudu manjat kaya wong tukang masang lampu, tukang ndandani kabel, lan uga para kuli bangunan sing lagi ana proyek gedung. Kanggo nguwasai profesi iki, pancen ora mung butuh minat lan bakat, nanging uga cara nguwasai rasa wedi nanging uga tetep waspada. Jarene, trauma utawa fobia ning panggonan sing dhuwur kuwi bisa ilang alon-alon amarga kebiyasaan lan uga kebutuhan kaya butuh bayaran dadi ora peduli karo traumane. Kamangka kuwi, bisa disimpulake yen fobia iki bisa alon-alon diilangi lan sing penting ana motivasi kanggo dadi luwih normal.


Urip dewean iki pancen penak amarga ora direpoti karo bojo, anak, utawa keluarga ning omah. Akeh wong sing milih dewean amarga pengen fokus karo awake dewe kanggo nata urip sing luwih apik. Urip dewe iki akeh sing ngomong yen bakal rugi amarga ora ana kanca kanggo crita. Nanging anggepan iki kebantah amarga jaman saiki wis akeh akses kanggo nyiptakake hiburan dewe. Kadang urip dewean iki mbosenake, nanging ya akeh cara kanggo ngilangkake kebosenan kuwi. Wong kang milih urip dewe iki mesti duwe kesibukan lan kanca sing akeh kamangka bisa tetep nyaman ning njaba omah uga ora melu direpoti karo keluwarga liyane.


Aku wingi petok ambek koncoku sing ngulang nang salah sijine bimbel nag kota gudeg. Deke ngarani nag bocah saiki nag seneng polahe diterimo nag perguruan negeri iku luweh sopan. Soale deke wes ngerti carane ngregani koncone sing durung ketrimo nag kampus sing dipingini. Jarene koncoku seneng getrimo nag perguruan yo apik wae tapi sing garai ora apik nag iku dadekno roso geting teko wong liyo nang awake. Soale akeh kedaden bocah sing awitane konconan apik maleh dadi ora apik soale koncone maeng ketrimo nag kampus sing dipingini lah koncone ora ketrimo. Polahe sing ketrimo iki maeng rodok ceplas- ceplos sampek garai koncone maeng mangkel polahe roso iri sing metu teko ati.


Mesthi awak dhewe tau ngerasake entuk bejo terus, koyo awak dhewe mung meneng wae nanging rejeki teko terus neng awak dhewe. Rejeki kui kudu disyukuri nanging yen awak dhewe nganggep rejeki kui teko mergo awak dhewe bejo kui keliru. Ora ono sing kebetulan neng donyo iki. Yen awak dhewe ngeroso bejo entuk rejeki kui wis dadi takdire dhewe. Timbangane awak dhewe terus ngadelke kebejoan kui kanggo ngetuke rejeki, awak dhewe kudu bersyukur marang Sing Maha Kuasa. Ben awak dhewe ora ngadelke bejo terus. Awak dhewe kudu nanemke neng pikirane dhewe yen asil sing awak dhewe entuke kui seko usahane dhewe, ora mung seko kebetulan wae.


Preian semesteran iki, kelasku ngadakna plesir ing Jogja. Akeh panggon sing meh ditekani kayata malioboro, keraton, lan pantai sing ana ing Gunungkidul. Aku lan kanca-kancaku dadi siji terus nalika ing kabeh panggon iku supaya ora ilang. Beda nalika wis ana ing malioboro aku lan kanca-kancaku padha misah amarga kabeh padha pengin ndolek oleh-oleh dhewe. Aku uga kepisah ijen amarga aku mlebu ing mall sing ana ing malioboro kanggo nggolek es grim. Aku lan kanca-kancaku padha janjian balik ning bis pas jam 9 bengi. Nanging nalika aku balik, aku bingung bise wis ora ana. Aku ngebel kabeh kancaku ora ana sing ngangkat. Kayane aku kari lan ditinggal karo bise.


Dewi kuliah ning Jakarta lan saiki melu urip ning omahe sedulure amarga dekne durung nemu kos sing regane pas miturut dhuwit beasiswane. Ning omah sedulure kuwi uga ana pakdhe, budhe, lan simbahe. Sing marai Dewi ora seneng kuwi yaiku dekne mesti dibedhakake karo sedulure, kaya misale Dewi ora ditumbasake panganan sing padha kaya sedulure. Pas liburan, Dewi uga ora dijak lunga menyang Bandung lan kudu ngeresiki omah. Dewi ngerasa iki wis ora bener. Dewi pengen ngamuk nanging kok ya ora pantes. Banjur Dewi golek kos anyar masio adoh saka kampus, ora ngapa tinimbang saben dina mangan ati terus lan ora duwe kesempatan kanggo sosialisasi.


Penghargaan iku isok dikekno nang sopo ae dan dalam bentuk pencapaian opo ae. Penghargaan isok pisan dikekno nang arek cilik dan iku isok sisan digawe bentuk pembelajaran sifat gawe arek iku mau. Salah sijine ngajarno arek cek gelem jujur dalam hal opo ae. Mulai teko ucapan sampe perasaane arek iku dewe. Dadi ben arek iku ngomong utowo berlaku jujur, awakmu isok ngekeki penghargaan. Penghargaane yo isok macem-macem, mulai teko dikeki pujian utowo dikeki jajan. Nek wes ngono, nang utekke arek cilik mau bakal terbentuk pemikiran nek awakmu jujur, pasti bakal entuk sesuatu sing positif. Mulai teko kono, arek cilik iku bakal terlatih gawe jujur.


Judi kui iso marake awak dhewe seneng. Rasa entuk rejiki seko arah sing ora disongko-songko kui senenge ora iso dijelaske. Nanging, awak dhewe kudu ngerti yen judi kui iso gawe pengaruh sing elek kanggo awak dhewe, terutama neng kondisi finansiale awak dhewe. Dadi yen awak dhewe seneng judi, judi kui iso dadi mung sekadar hobi wae. Maksude, awak dhewe tetep ngelakoke beberapa dolanan judi nanging sing ora gawe ciloko. Misale, awak seneng dolanan poker. Awak dhewe iso ngundang wong-wong liyane sing pengen dolanan poker nganggo duwit palsu utowo mung toh-tohan cipe wae. Yen ora awak dhewe iso dolanan judi opo wae nanging, duwit konggo toh-tohane cilik wae.


Kelly iku paling males nek wes wayahe melbu sekolah. De’e pasti bakal dibully karo arek sak kelase. Padahal mek mergo de’e penerima beasiswa nang kelas iku, dan kabeh arek sak kelase dadi ngebully de’e. Mergo de’e miskin, dadi arek-arek kelase tambah semangat gawe ngebully de’e. Onok siji kejadian pas de’e kate moleh sekolah, Kelly malah diseret nang jedhing sekolah dan disiram banyu sampe teles kebes. Gak mek klambine tok, bahkan sampe bukune yo teles kabeh. De’e langsung berontak dan cepet-cepet mlayu teko sekolah. Pas tutuk omah, de’e nangis kejer dan ngomong nang ibukne nek de’e gak gelem melbu sekolah sesok. De’e wedi engkok dibully maneh karo konco-koncone.


Umar bin Khattab iki salah siji sahabate Rasulullah Muhammad SAW dan dadi khalifah sing wes dipastikno bakal melbu surgo. Umar iki lahir 13 tahun sak wise Rasulullah lahir utowo sekitar 581 Masehi. Umar iki lahir teko keluarga bangsawan Quraisy sing dibekali ambek pendidikan sing apik terutama nang bidang perniagaan ambek bela diri. Umar iki terkenal dadi pemimpin Islam sing adil nang rakyate dan bertanggungjawab gawe ngemban amanah dadi pemimpin. Bahkan beliau iki rajin mrikso kondisi rakyate sampe nang pelosok. Sikap adil e Umar iki didelok teko yaopo beliau gak gampang kesulut emosi ben onok wargane sing laporan iku. Beliau pasti bakal ngumpulno kabeh pihak sing terlibat karo saksi. Teko kono, Umar bakal eroh sopo pelaku sing asli dan gak bakal ragu gawe mukul pelaku iku mau.


Sopo se sing ora srengen nag pas ngantri tuku opo-opo mari ngunu moro-moro disrobot ambek wong liyo. Mesti kabeh wong srengen nag ngadepi perkoro iku maeng, tapi ojo sampek roso srengenmu maeng dadekno awakmu dadi wong sing elek nag ngarepe wong liyo sing ono nag sekitarmu. Jarene koncoku srengen oleh tapi nag iso dadekno roso srengen maeng maleh dadi omongan sing iso jengkelno wong sing nyrobot tanpo ngetokno nag awakmu maeng srengen nang wong iku. Dadi masio awakmu srengen nag awakmu iso ngatur roso srengen maeng wang sing nyrobot bakal ngregani awakmu soale awakmu ora langsung ngetokno roso srengenmu maeng.


Pas SD, ono koncoku sing tau ngentutu neng kelas. Pas kui lagi pelajaran matematika. Guru sing mulang matematika kui terkenal galak banget sak sekolahan. Awak dhewe ora wani ngelawan yen wis gurune kui ngomong utowo ngekon awak dhewe opo wae. Tau kedadean, kelasku kui akeh sing ora garap PR. Sak kelas diseneni entek-entekan wektu kui. Awak dhewe kudu ngeroke gurune kui nesu luwih seko setengah jam. Ngerti-ngerti, awak dhewe sak kelas krungu swara ngentut. Guru matematikaku langsung guyu krungu kui, awak dhewe uga dadi melu-melu. Kahanan kelas dadi ora tegang meneh. Nanging ono koncoku, Alif, sing ngerti-ngerti melayu metu kelas. Karo bengok yen dheweke arep neng kamar mburi. Aku ora ngebayangke sakpiro isine dheweke pas ngentut neng kelas mau.


Ora kabeh panganan sing kenek endut iku iso marakno wong sing masi iku jember ambek gilanen. Contone iku koyok iwak sing dipaggang utowo dibakar, iku kan endut tapi akeh wong sing seneng. Dadi panganan endut sing marakno wong sing delok utowo nyawang iku maeng endute biasane polahe kenek barang sing jemberi. Nah barang sing jemeberi iku pirang-pirang karek wonge nganggep barang sing jijiki iku maeng opo soale angger wong nag delok barang iku kan yo duwe takeran mental sing seje-seje. Nah teko kunu maeng iso marakno roso jijik wong iku ketok sepiro. Nag wong sing biasane ngalem ambek resikan masio endut saitik yo mesti bakal dianggep jijiki.


Mumpung isih enom, awak dhewe kudu ngolehke pengalaman sak okeh-okehe. Awak dhewe kudu jajal werno-werno kegiatan lan organisasi sing menarik. Seko kono awak dhewe iso sinau lan dadi luwih ngerti babagan perkoro neng donyo iki. Masa enom kui wektune wong sing paling akeh tenogone lan akeh wektu selone. Makin tuwo, wektu lan tenogo awak dhewe bakal ngurang. Semakin awak dewe ngudur-undur, kesempatan kanggo eksplorasi, awak dhewe iso ilang kesempatan gawe memori sing paling berkesan neng urip iki. Awak dhewe kudu wani jupuk resiko pas isih enom. Keuntungane pas isih enom kui awak dhewe ora duwe tanggungan opo-opo yen misale pilihan sing dijupuk kui salah utowo kurang pas.


Kadhang ning panggonan umum, sering banget ditemoni wong sing ngangglo klambi padha karo wong liya. Iki marai isin, nanging faktor utamane ana peristiwa iki yaiku model klambi sing wis umum lan anane kebebasan pasar lan akehe produk ning toko online. Wong sing klambine padha iki mesti ngerasa yen produke wis pasaran. Produk sing wis pasaran iki pancen bisa wae kesebar ning wilayah amarga pasar sing gedhe lan peminat sing akeh. Salah siji pemicune yaiku klambi iki digawe karo artis-artis ning TV, kamangka akeh wong sing pengen niru lan uga pengen ngeramekake tren iki. Amarga kuwi aja kaget yen akeh selebriti sing dadi panutan gaya wong liya.


Ngilangi rayap ning omah kuwi gampang nanging uga angel. Kanggo wong sing gampang jijikan, rayap iki bisa diilangi kanggo nyemprot obat anti rayap, nanging rayap kuwi uga cepet mbalik maneh. Solusine yaiku barang sing ngandung rayap iki kudu disisihke lan dipepe ning panggonan sing panas ben rayape padha metu. Banjur yen wis metu, rayap kuwi disemprot obat rayap. Yen ratune durung metu, berarti rayap iki isih duwe kemungkinan kanggo manak maneh. Dicek menawa ratune isih urip amarga kuwi kunci sing kudu dipateni. Banjur yen rayap sifate wis ngerusak, barang sing ana rayape kuwi kudu dibong ben rayap ora mbalik maneh.


Jajanan sing ana ning ngarep sekolah kuwi pas jaman biyen kalebu dadi kategiosi jajanan sing diwaspadai karo para ibu amarga anak-anake dadi larane sak uwise njajan aneh-aneh. Panganan utawa jajanan sing rusuh iki dadi penyebab lawa pencernaan kaya diare lan muntaber. Jajanan iki uga bisa marai keracunan. Amarga kuwi, akeh wong sing jijik ndelok panganan sing ora higienis lan ndelok bakul yen arep njajan. Yen bakule resikan, kamangka panganan kuwi aman kanggo anak. Yen ora ya bakal ngundang penyakit lan ngilangake pelanggan. Ning jaman saiki, para pelanggan uga wis cerdas lan bisa mbedhakake ngendi jajanan sing resik uga aman kanggo bocah sekolah.


Awak dhewe kenal ono istitilah dirundung kui kerep kedadean neng sekolaha. Biasane, sing ngerundung kui, bocah sing paling okeh ngomong lan uga akeh disengiti guru-guru neng sekolahe. Mungkin, wong tuwane tau diundang neng sekolahan mergo dheweke akeh gawe perkoro. Bentuk rundungan neng sekolahan pas jamaku disik kui, sing paling kerep kui ngeceni fisike wong. Ono sing mergo kulite ireng bangetlah, ono sing untu wis ono sing ompong, lan bagian awak sing ora dianggaep sempurno sing liyane. Terus, paling-paling, delike barange wong tekan wonge nangis mergo ora ketemu-ketemu lan ora ono wong sing gelem ngaku delike barang kui. Arang banget ono sing tekan ngantemi pas ngerundung neng jamanku.


Yen jurusan IPA nduwe kedokteran, jurusan IPS nduwe psikologi sing mlebu jurusan paling angel dileboni. Jurusan psikologi iki kalebu humaniora, nanging sing disinaoni ya ana sing seputar fisik menungsa kaya biologi uga kimia. Amarga kuwi, standar mlebu jurusan iki ya dhuwur. Nanging masalah karir, psikologi ya uga aman kaya kedokteran. Biaya kanggo mlebu psikologi ora larang kaya kedokteran uga psikologi luwih santai. Nanging sing angel ya bab analisis amarga ora bisa sembarangan. Jurusan iki uga duwe jumlah bangku sing saban taun kuotane tambah akeh amarga ning lapangan penggawean akeh sing mbutuhake. Kamangka, bocah saka IPS akeh sing ngincer jurusan iki.


Sing tau nduweni pengalaman paling elek nag urip iku wes akeh. Ora wong siji loro tok sing tau, awit teko bocah cilik sampek wong gedeh yo mesti tau ngalami perkoro elek. Tapi sing jenenge pengalaman paling elek nag jeru urip iku ora mok dadi pengalaman urip tok, tapi so iso ae dadi ilmu sing bakal nyelametno uripe awak dewek nag masa sing atene teko utowo sing bakal didepi. Mangkane dadi uwong ojo nganggep pengalaman paling elek nag urip iku dadi perkoro sing mangkelno, soale iku yo termasuk salah sijine ilmu utowo pengetahuan sing durung karoan awakmu oleh nag pas sekolah. Dadi ayo dadekno pengalaman elek nag urip iku dadi ilmu sing iso gadekno awak dewek dadi wong sing luweh bijak.


3 ulan wingi aku petok koncoku nang kampung inggris. Deke senenge pol polahe anake, sing garai koncoku seneng yoiku anake wes iso mlaku ambek iso ngomong. Tapi polahe iku maeng jarene koncoku sing sijine ngomong nag seneng koyok ngunuku iku ora apik. Mari ngunu tak takok'i lapooh ora api. Jarene koncoku sijine "iyo soale nag pinggire ono tonggone sing anake durung iso ngomong ambek mlaku padal disikan tonggone mok kacek sak ulan oleh lahiran, terus ambek bocahe nyudoh-nyudohno nag anake wes iso ngomong ambek mlaku, ngunuku sing garai ora apik, koyok-koyok dadi ora seneng maneh, tapi dadi roso pamer malehan."


Kecelakaan ning panggon kerja kuwi wis diatur marang undang-undang ketenagakerjaan, nanging ya undang-undang iki kadhang ora bisa dingerteni amarga bagian personalia ora njelasake. Kecelakaan kerja iki ora mung kanggo wong sing ana ning pabrik utawa ning tambang. Nanging ya bisa ana ning kantor. Prinsip K3 iki kudu dikenalake marang karyawan, apa maneh kanggo karyawan sing mengko nyakseni potensi kecelakaan ning panggon kerja ben aja wedi dadi saksi lan kudu bisa nyegah kecelakaan kuwi. Kamangka, kanggo para karyawan, sak durunge mlebu kantor, ayo kudu paham apa wae prinsip teknis K3 sing ana lan apa wae sing bisa diterapake ning lingkungan kerja.


Kadhang, ana wong kang lali lan ora duwe tata krama amarga ledhok kuburan durung garing nanging wis mbahas warisan. Pancen warisan iki penting, nanging ya ana wektune kanggo ngomongake warisan. Warisan iki ana ilmune lan pancen kudu dibahas, apa maneh kanggo keluwarga sing anake akeh lan wong kang seda wis nulis surat wasiat. Nanging ing sawijing keluwarga, babakan warisan iki dadi alat kanggo perang sedulur lan marai ora berkah. Kamangka kuwi, ayo ninggalake warisan sing apik kaya ilmu lan amal ben ora dari padu lan perang ing jero keluwarga. Rasa tepa slira kuwi kudu diutamakake kanggo keluwarga lan kudu ngerti tata krama.


Pas aku isih sekolah, aku melu salah siji lomba pidato. Lomba kuwi dipeloki karo kabeh bocah sing ana ning kecamatanku. Lomba iki tingkat SMP lan uga ana tingkat SMA nanging bedha kategori. Sak durunge lomba, aku wis pidato. Nanging pas arep maju, aku ngerasa yen tanganku dadi adhem, kemringet, lan uga ngerasa yen aku kudu muntah amarga ndredeg. Jare kancaku, aku lagi ngalami demam panggung amarga grogi. Pas aku munggah panggung, aku langsung narik ambegan lan mulai konsentrasi pidato ben ora ngerasa ndredeg. Jebul ya ora kerasa moro wis rampung. Kuncine kabeh iki yaiku mung konsentrasi marang pidatoku ben ora ndredeg.


Wis rong taun kepungkur iki akeh berita babagan bocah kosan sing seneng numpuk sampah ning kamar. Kebiasaan iki kadhang ora disakseni karo kanca kos amarga wonge duwe kepribadian sing tertutup. Bocah sing seneng numpuk sampah iki kadhang uga ora katon saka fisik amarga pinter leh macak lan uga ora ketara. Pas dibuka kamare, jebul sampah kuwi wis numpuk. Ana sisa panganan, kertas, lan uga sak panunggale. Miturut pengalaman lan penelitian, kabeh iki kalebu gejala penyakit kejiwaan sing bisa ngaruh marang sosial. kebiasaan iki bisa dadi indikasi depresi sing wis numpuk. Kamangka kebiasaan sing njijiki iki bisa ana lan uga ngganggu lingkungan.


Yen awak dhewe mangkel mergo dijotos utowo ditapuk wong neng dalan, supoyo luwih elegan awak dhewe ojo langsung bales neng kono langsung. Luwih apik awak dhewe ngejak dheweke gelut ning ring tinju sing tenanan. Carane kui, sing kesiji, awak dhewe iso nelpon panggon sing nyepake ring tinju. Sing keloro, awak dhewe iso nyebar yen awak dhewe bakal ngadake pertarungan tinju neng panggon kui. Ojo lali awak dhewe uga ngeki kronologine kenopo pertarungan iki diadake. Yen misale, peminate akeh, awak dhewe iso nariki tiket kanggo nonton pertandingane. Nek nganggo coro iki, awak dhewe iso bathi seko pertandingan kui lan iso dadi ngeroso artis-artis sing kerep golek sensasi.


Ditrima ing salah sawijining perguruan tinggi kuwi pancen pengalaman sing nyenengake . Nanging sing mahasiswa pada lali, penerimaan iki mung awal perjuangan ning bangku kuliah amarga dalane isih dawa banget lan akeh tantangane. Klebu ing salah siji perguruan tinggi iki bisa dari motivasi kanggo ningkatake potensi mahasiswa ning fokus bidange dhewe-dhewe. Nanging kadang ana mahasiswa sing lali yen perguruan tinggi iki ya sing dienteni kontribusine kanggo masyarakat uga pengabdiane kanggo bangsa lan negara. Ketrima dadi mahasiswa ing salah sawijining perguruan tinggi kuwi pancen tanggung jawabe gedhe, nanging ya bisa dadi berkat sing kudu disyukuri amarga ora kabeh wong bisa kuliah.


Pas aku budal nang Suroboyo aku petuk koncoku sing bingung ngalor-ngidul nang terminal gresik. Nah maringunu tak takoni lapooh bingung. Tibak'e deke kari bis alias ketinggalan bis soale bocahe maeng medun nguyo. Awitane bocahe yo jumbul lah soale jarene mandeke suwe moro-moro pas metu teko jeding bise wes ora ono, ngunuku lak mangkelno teruse duwek sing dibayarno ora balik menisan. Akhire nginiki koncoku yo mesti bayar dobel soale golek bis maneh ambek bayar karcis maneh. Nah karo aku terus tak jak bareng ae ben ora ketinggalan bis maneh soale ono sing ngandani kondekture nag penumpange durung jangkep. Biasane ngunuku kedaden soale kondekture ora ngerti penumpange wes jangkep opo durung.


Kabeh sumber panganan kuwi kudune saka awal kanthi akhir produksi kudune diproduksi nganggo cara sing apik lan resik. Salah sijine yaiku ternak, utamane ternak lele. Ternak lele iki babagan sing angel-angel gampang amarga lele iki kanibal lan seneng mangan sing padha spesiese. Amarga kuwi, peternak kudu nyediakake panganan sing cocok lan uga sehat kanggo lele sebabe ana sawijining wilayah sing ngopeni lele nganggo cara tradisional, yaiku nyambungake tambah karo pembuangan septik tank. Biasane, ternak lele iki isih tradisional. Nangig ndelok miturut carane, iki wis ora bener amarga bisa dadi rantai hepatitis lan uga njijiki yen dibayangake. Tambah uga bisa dadi mambu lan iwak lele kena penyakit.


Sabtu bengi, Ari lan kanca-kancane lunga menyang angkringan. Kanca-kancane Ari iki kanca sekolah SMA biyen sing ora tau nggawe masalah lan ya yen dolan mung kumpul, nonton bal, dolanan PS, utawa dolanan gim ning warnet. Kancane Ari lan Ari dhewe ya dudu bocah sing duwe masalah ning sekolah. Nanging ning wayah bengi kuwi, ndadak ana wong teka ning angkringan lan ngakune kancane Ari. Wong kuwi awake gedhe dhuwur lan uga duwe rupa sing sangar. Banjur Ari digebug amarga jare durung mbayar utang. Ari bingung, amarga ora tau duwe utang. Dekne mbalik nggebug amarga mangkel lan ora ngerasa salah. Pas ditakoni, jebul tukang gebug kuwi mau salah sasaran amarga wong sing ditagih jenenge padha.


Pas entuk penghargaan, kabeh wong mesthi ngerasake seneng. Nanging wong iso bedo-bedo corone neng ngerayake penghargaan kui. Ono wong sing nunaike nazare. Biasane nazar sing dilakoke bentuk poso utowo sedekah neng anak yauim/fakir-misin. Sujud syukur. Dee ngiling-iling yen penghargaan kui dee entuke uga mergo bantuan saking Gusti Allah. Bar entuk penghargaan, ono sing langsung unggah brita kui neng sosial media ben sak donyo ngerti. Ono sing, ora secara harfiah, sirahe dadi gede. Prestasine kui dipamerke neng wong-wong tekan digaweke berkat ben tangga-tanggane pada ngerti. Malah iso tekan ngece konco-koncone sing ora entuk opo-opo. Dee dadi wong sing paling nyebai sing tau awak dhewe kenal.


Dino iki dino terakhir gawe persidangan cerai wong tuwone Kiki. Nang kono, Kiki isok ndelok bapak ambek ibukne dewe sing duduk terpisah dan ngenteni keputusan akhir hakim. Setelah akeh banget diskusi dan debat, akhire diputusno nek hak asuhne Kiki ambek adikne jatuh nang ibukne. Dadi mulai saiki, mereka bakal tinggal bertiga ambek ibukne. Bapakne bakal pindah jauh. Jujur, Kiki sedih banget pas hakim wes ngeresmino nek bapak ibune temenan berpisah dan wes gak dadi suami istri maneh. Biasane bapak ibukne sing mesti bareng-bareng nang omah saiki bakal pisah dan Kiki gak bakal maneh isok ndelok mereka berdua bareng sampe kapan pun.


Saiki wes ora ono wong sing iso nemokno harta karun. Sing ono iku yo mok nang film-film tok utowo ancene digawe ono ambek wong sing nemokno maeng. Mangkane nag ono wong sing nemokno harta karun mesti jumbulah soale iku kan termasuk barang sing ora kabeh wong iso nemokno nah biasane saiki sing diarani harta karun iku ora rupane emas, tapi yo iso ae barang-barang sing ancene duwe rego sing larang nag didol, koyok contone iku podo ambek mutiara, keris, utowo barang-barang sing ancene duwe nilai sing ora kenek diitunng. Wong sing jumbul mesti iku duwe roso seneng sing ora karuan ambek barang sing ditemokno maeng. Soale iku termasuk barang langkah sing ora kabeh wong iso nemokno.


Kanggo para wong tuwa sing ngerasa anak kurang motivasi kanggo sinau, perlu diselidiki penyebabe amarga bisa wae ana tekanan pas proses sinau kaya ana ancaman ora munggah kelas, biji elek, lan uga ancaman saka kanca sing berujung marang perundungan. Psikologi anak iki angel dibedhek, kamangka cara sing paling gampang yaiku anane ruang kanggo ngomong perkara apa wae sing dipikirake anak. Kanggo nggolek akar masalahe, anak iki uga dikongkon nulis apa wae kedadian sing ngganggu selama ana ning sekolah. Yen wes ana hasil, wong tuwa iki kudu uga bisa ngadakake komunikasi karo guru pengajar lan nggolek penyelesaikan kanggo masalah sinau iki.


Masio wong iku ora sengojo nag kenek idu, tetep wong iku bakal mangkel ambek jijik nag kenek barang iki. Nah barang iki dijemberi mergo dianggep dadi barang sing rusoh mergo metu teko cocote wong liyo. Sak liyane iku barang iku yo iso marakno perkoro sing ancene marakno jember. Contohne bentuke sing koyok iler tapi ono uroe sak itik, terus sak liyane iku yoiku ambuni sing paling mangkelno basine ngalah-ngalahi telek nag ancene wong sing idu maeng iku ora tau sikatan lambene. Nah perkoro-perkoro iku maeng sing ancenen gelek dadekno wong sing kenek idu iku maleh jember ambek geting. Dadi nag ancene kadung kenek idu yo kudu nang diresiki.


Ning cedhak omahku, ana objek wisata anyar, yaiku coban sing rada gedhe lan kondhang amarga rame ning sosial media. Coban kuwi arane Coban Pelangi lan dikelola karo para karang taruna. Sing dadi masalah ning panggon wisata ning cedhak omahku kuwi ana preman sing nguwasai wilayah kono. Ana para preman sing ora setuju amarga ora diwenehi bagian dhuwit saka panggonan wisata iki. Kamangka ning ndalan, akeh preman sing njaluk dhuwit marang wisatawan sing lewat. Para bocah karang taruna iki diancem karo para preman ben ora ngelarang dhuwit keamaan kuwi. Banjur ketua karang taruna lapor marang polisi kanggo nindakake para preman iki.


Awak dhewe aja sampe arep-arep undian amarga undian kuwi sifate ya ora pasti. Pancen nyenengake yen lagi oleh berkat menang undian. Rasane ya kaya dadi wong sing paling sugih amarga undian kuwi ya biyasane ora dibagi kanggo wong akeh, apa maneh mung pemenang utama sing dipilih. Nanging, undian kuwi ya bentuk dhuwit panas utawa dhuwit sing bisa wae ilang amarga oleh saka proses sing untung-untungan lan ora bakal ngerti saka ngendi. Undian iki uga ora bisa dadi mata pencaharian amarga sifate sing ora bisa diprediksi. Amarga kuwi, ayo dadi menungsa sing sregep lan bisa dadi menungsa sing mandiri ben ora nggantungke urip marang undian.


Ana buku sing njelaske babakan urip dewean, yaiku The Art of Living Alone utawa versi Indonesiane Seni Hidup Sendiri. Buku iki ditulis karo salah siji penulis kondhang saka Korea yaiku Honjok lan nyeritakake piye perkembangan lan cara-cara urip dewean ning jaman saiki. Buku iki diterbitake tanggal 23 Juli 2020 lan miturut wong sing wis maca, buku iki cocok kanggo nggambarake urip wong jaman saiki sing isih tergantung karo teknologi. Buku iki uga ngajari piye carane ben tetep seneng urip dewean lan ora ngerasa kesepian. Banjur uga buku iki nyeritakake untung lan rugine urip dewean sing kadang ora disadari karo wong.


Aku tau dijak koncoku dolan nang Malioboro Jogja, nah pas iku aku ambek koncoku lunggo nang kursi sing ono nang ngarepe museum. Nah pas enak-enake mangan jajan moro-moro ono wong sing jawel ambek nyelok koncoku, "hei piye kabare ngilang ae?". Terus koncoku masih nang guri ambek ngomon " awakmu iku sopo? aku ora ngerti awakmu iku sopo". Terus wong sing nyeluk maeng moro guya-guyu ambek misep raine, terus ngomong "sepurane mas salah uwong". Nah koncoku maeng ngomong nang aku nag deke iku gelek dikonokno wong ngunuku maeng. Yo deke barang yo ora ngerti mesti nag dolan nang kono mesti akeh wong sing nyelok deke ora jelas ngunuku.


Biyen pas aku SMP, koncoku sing lunggoh sak bangku ambek aku tau diancem ambek bocah sing belinge ora pokro nang kelas. Deke iku mesti nyontoni bocahe nag ono PR soale diancem. Terus akhire deke iku loro polahe saking wedine dikonokno ngunu terus. Mari ngunu aku sing ngerti kebiasaane bocah sing beling iku, akhire ganti aku sing ancem nag ora nyontoni deke ngerjakno PR-re deke. Aku oro ngurusi, tibake pas muleh moro-moro bane sepedaku iku kempes. Aku se ora ngurus soale aku wes ngerti nag iki bakal kedaden. Dadi aku yo ngerti endi ono tukang ban nang daerah sekolahku. Mari ngunu esoke ganti aku sing ngancem bocahe, nag sampek dibaleni pisan engkas bakal tak buwak nang got sepedae.


Kelelep iku gangguan nang sistem pernapasan mergo awak kelem sebagian utowo kabehe nang njero banyu. Kondisi iki isok marakno kematian nek gak cepet ditulungi, terutama gawe bayek ambek arek cilik. Kelelep iku isok kedaden nek uwong gak isok njogo irung ambek lambene nang duwur permukaan banyu utowo gak isok nahan ambekan nang njero banyu. Pas kelelep, banyu bakal melbu nang saluran pernapasan. Iki sing marakno pasokan oksigen nang njero awak bakal mandek. Akibate, terjadi kerusakan utowo gangguan nang fungsi awak, koyok jantung ambek utek. Kelelep iku isok disebabno teko pirang faktor. Mulai teko gak isok renang, panik pas nang njero banyu, tibo utowo kepleset nang njero kolam, dadi korban banjir, dan liyan liyane maneh.


Aku isek iling biyen pas isek SMA, koncoku sing pengaweane ngantuk nang wes awan iku dikongkon maju gurune ngerjakno soal sing urute oleh nerosno gurune. Nah deke iku maeng bingung ora ngerti urute endi, polahe wes kadung kebingungan deke langsung maju ae. Tok papan deke iku mok meneng tok, terus gurune iku maeng takok, "lapo kok meneng tok nang dikerjakno". Terus dek jawab "bu kulo mboten semerap urute niku pundi, solae kulo wau ngantuk". Kerungu jawabane ngunu bocah-bocah sak kelas langsung guyu kemekel. Nah deke yo isin soale jawabane ora logis ambek aneh. Masio bocahe iku rodok isin tapi deke iku pinter dadi deke iku iso ngerjakno ambek jawabane betul.


Pas iku Dewi lagi dolan karo kancane ning Dufan. Salah siji panggon rekreasi sing ana ing Jakarta. Dewi dolan dolanan sing muter-muter lan dolanan prau-prauan. Sawise iku, Dewi dijak karo kanca-kancane numpak tornado utawa wahana sing muter-muter ana ing nduwur. Sakjane Dewi rada wedi amarga Dewi rada trauma ning panggon dhuwur, nanging Dewi njajal kanggo melok kanca-kancane numpak wahana iki. Sawise tekan nduwur, Dewi ndelok ing ngisor lan langsung gemeter kabeh sak awak banju nangis ana ing nduwur wahana tornado. Rampung dolanan tornado, Dewi lagek crita ana ing kanca-kancane babagan traumane iki lan kanca-kancane pada ngrasa sedih amarga wis nggarai Dewi nangis.


Pangan sing bosok ancene gilani, opo maneh nag wes ono sete, yo tambah gilani. Yo sing garai gilani ambek  nyabe nang panganan sing bosok iku ora panganane asline, tapi sing garai nyabe iku bentuke panganan sing wes bosok iku maeng, soale nag wes bosok iku rupane wes ora karoan ora kenek digambarno soale wes ajore pol. Terus nag wes ono sete ngunuku tambah mangkelno ambek marakno wong sing delok wetenge maleh loro kabeh . Yo ancene ora kabeh se wong sing delok panganan sing bosok iku jember. Soale kadang yo ono wong sing ora masalah nag ono panganan sing bosok masio wes ngeset barang. Yo ancene iku kabeh kan karek wonge.


Pas acara 17 Agustusan, wes rutin banget pasti onok jalan sehat nang RT ku ben tahune. Rute jalan sehate iku bervariasi. Berhubung tahun iki sek onok pandemi, dadi gak adoh-adoh koyok mbiyen. Sing saiki mek muteri perumahan dan balik nang Pos Kamling maneh. Nang kono, wong-wong entok jajan dan aku mangan jajan iku soale aku yo durung sarapan sisan. Terus acar sing ditunggu tunggu yaiku doorprize. Kali iki hadiahe gede-gede, mulai teko kipas angin sampe sepeda onthel. Tapi ket awal aku wes gak berharap opo-opo seh soale aku mesti apes nek perkoro ngenean. Moro-moro nomerku diceluk dan aku sempet plonga plongo disik saking gak percoyone. Pas aku maju, dadakno aku menang entuk rice cooker. Gak mek aku tok sing seneng, tapi mamaku sisan melu jingkrak-jingkrak. Bener-bener ketepakan banget soale rice cooker nang omah rusak, eh malah entok doorprize rice cooker anyar.


Ana akeh cara kanggo nyiyapake hadiah, nanging uga ana sing digatekake sak durunge ngewenehi kado utawa hadiah ben hadiah kuwi ninggalake kesan sing apik. Kaping pisan yaiku nyediakake hadiah sing dibutuhake karo wong sing nampa hadiah kuwi. Kaping pindho, golek apa sing disenengi karo wong sing arep nampa lan kudu ngerti apa wae sing dilarang, misal ora mungkin ngewenehi hadiah kaya barang sing bisa marai trauma utawa panganan sing ana alergine. Kaping telu, hadiah sing diwenehake kuwi mau kudu hadiah sing diwenehake saka ati. Banjur kaping papat, hadiah iku kudu diwenehake ning situasi sing pas ben kado kuwi ana memorine.


Biasane wong sing ujug-ujug ngamuk lan ora ana sebabe iku wong sing PMS. Masa PMS utawa Pre Menstruasi iki wektu nalika sadurunge kene ngalami mens. Biasane emosi isih ora stabil, gampang ngamuk, gampang nangis, pokoke sensitif banget. Wong sing kaya ngene ora bisa diganggu lan diguda amarga yen diguda bakale ngamuk ora karu-karuan. Yen nemoni kanca sing kaya ngene, aja lali kanggo tetep dijak ngomong biasa pokoke ora nganti diguda lan mbahas samubarang sing sensitif lan garai dheweke ngamuk. Sing terakhir yaiku wong sing kaya ngene mung kepengin diperhatikna wae lan luwih disayang karo wong-wing saubenge amarga pengaruh hormon PMS iku mau.


Pemantik seko serangan panik kui ora iso awak dhewe atur. Penyebabe kui akeh banget. Kabeh kui asale seko opo sing neng jobo kendaline awak dhewe. Kanggo anak-anak utow cah sekolahan, kui penyebabe iso mergo masalah sing ono neng sekolahan. Dheweke ngeroso kawatir ora entuk biji sing apik neng ulangan, opo mungkin ono masalah sing ora rampung-rampung karo guru utowo karo koncone. Penyebab iso wae kelangan wong sing cerak karo dheweke. Iso wae kui tekanan seko wong-wong neng sekitare, supoyo dheweke dadi wong utowo ngelakoke sesatu sing dipengeni lingkungane. Dhewke ngeroso stres mergo ora iso dadi awake dhewe. Pemantik kui werno-werno lan setik sing iso awak dhewe supoyo iso ngedalike perkoro-perkoro kui.


Salah sawijining berita sing paling dienteni saka murid SMA sing wis lulus yaiku ananing pengumuman ditrima ning perguruan tinggi. Berita iki wis dadi pangarepan saka kabeh murid amarga sak wise wayah SMA iki dadi penentu arep kepiye masa depane para bocah SMA iki. Akeh sing ngira yen ditrima perguruan tinggi iki gampang. Amarga kuwi akeh sing pada nyepelekake biji pas SMA. Barang wis ana ujian penerimaan, baru para bocah SMA iki bingung poyang-payingan golek cara piye ben bisa kuliah. Padahal kabeh kuwi perjuangan saka nol. Kamangka perjuangan iki, wajar yen mahasiswa anyar bangga amarga ngerasa yen kabeh perjuangan iki wis bis ketebus. Mulane, saiki bocah-bocah SMA ayo padha sregep sinau kanggo masa depan sing luwih gedhe iki.


Utang budi kui jenis utang sing paling angel disaurine. Soale, ora koyo utang dhuwit sing iso diitung, nanging yen utang dhuwit kui ora iso diitung. Wong sing ngekei utang budi neng awak dhewe ora ngeroso ngutangi. Dheweke ngelakoke kui niate kanggo nulungi awak dhewe. Sebenere awak dhewe ora kudu nyauri kui. Nanging mergo awak dhewe kui menungso sing duwe nurani, awak dhewe kudu bales opo sing kudu ngebales opo sing dheweke lakoke neng awak dhewe. Biasane wonge kui ora pengen dibales. Nanging, biasane dhewe ngomong yen ketemu karo wong sing butuh bantuan, awak dhewe kudu nulungi wonge kui. Senadyan, awak dhewe ora nyauri neng wong sing nulungi awak dhewe, awak dhewe kudu tetep bales kebaikan kui.


Bar pengumuman kelulusan, awak dhewe kerep delok bocah-bocah coret-coret seragame nganggo pilok. Bar kui, sing SMP lan SMA, montoran bareng-bareng karo koncone neng dalan. Dalan dadi keroso kebak banget lan ribut soale bocah-bocah kui seneng banget bleyeri knalpot. Awak dhewe iso ngerti yen kui corone bocah-bocah kui kanggo ngungkapke roso bahagiane. Nanging, menurutku, ono coro sing luwih elok kanggo nunjuke rasa seneng kui. Carane iso nganggo ngucapke terima kasih marang wong tuwo lan guru-guru sing selama iki wis mulang. Kelambi seragam kui iso disumbangke karo wong-wong sing ora mampu, adine, tonggone, utowo sop wae sing butuh. Lan bocah-bocah kui ora perlu montoran keliling-keliling kota karo bleyar-bleyeri. Yen arep plisiran iso nganggo coro sing luwih sopan.


Opo sih idu iku? Idu utowo saliva iku komponen sing paling penting sing onok nang rongga cangkem. Saliva iki bentuke kentel terus wernone bening. Saliva iki diproduksi ambek telung kelenjar idu nang cangkem, yaiku kelenjar parotis, kelenjar sublingual, ambek kelenjar submandibula. Telung kelenjar iki isok mroduksi saliva mulai teko siji sampe rong liter ben dinone. Kandungan saliva iki terdiri teko 98% banyu ambek 2% zat liyane. Zat liyan sing dimaksud iku mulai teko protein, mineral, ambek enzim amilase. Enzim amilase sing onok nang saliva iki nduwe fungsi mecah karbohidrat dadi gulo ben dadi struktur sing luwe sederhana dan isok luwe gampang diserap nang awak. Saliva iku gak bakal entek soale mesti diproduksi awak gawe ndukung keseimbangan metabolisme.


Akeh wong sing nggawe acara ning saluran youtube kanggo nggolek penghasilan saka konten sing dibayar. Konten utawa tayangan iki kadang ya ana manfaate kanggo wong liya, nanging ya ana konten sing ora mendidik kaya konten sing isine ngageti wong lan ngapusi kaya konten prank. Konten iki kaya dadi kurang ana manfaate masio bar kuwi korbang sing diapusi kuwi oleh dhuwit utawa hadiah liyane. Konten iki bisa marai wong mangkel, kaya misale konten wong gelut lang mbengok ning jero omah. Yen wong sing trauma karo swara banter, mesti bakal keweden lan ora nyaman. Kamangka sajane konten iki kudune diilangake amarga ora ana gunane lan mung digawe karo wong sing kurang penggaweyan.


Bullying utowo penindasan utowo perundungan iku sembarang bentuk penindasan utowo kekerasan sing dilakoni dengan sengaja karo siji utowo sak kelompok arek sing luwe kuat utowo berkuasa nang wong liyo. Biasane ngono tujuane gawe nyakiti korban dan bakal dilakoni terus terusan. Bullying iku isok kedaden mergo pirang faktor. Siji, arek sing nduwe kontrol rendah. Loro, faktor keluarga. Biasane pelaku bullying iku teko keluarga sing broken home. Telu, onok sing dukung. Papat, kebijakan sekolah sing lemah dan gak mihak nang korban. Limo, media massa. Penyebab bullying sing liyane iku sisan ngeliputi penampilan fisik, perbedaan kelas utowo strata sosial, tradisi senioritas, ambek karakter buruk pelaku bullying iku mau.


Ambu iku ono sak pirang-pirang, terus ora kabeh ambu iku marakno wong isin mergo ambu yo ono sing marakn0o wong sing ambu iku maeng maleh seneng. Nah sing jenenge ambu sing marakno wong isin iku maeng yoiku ambu sing iso marakno roso mangkel nang wong sing ambu perkoro iku maeng. Contohne ambu kecute keringet, ambu basine entut, ambu pakean sing ora garing, ambek liyan-liyane maeng. Nah kabeh ambu iku maeng, roto-roto marakno wong sing ambu iku maleh mangkel nag ambu perkoro-perkoro maeng. Terus sing ambu yo bakal ngomong ambek ngelokno nang wong sing gowo ambu iku maeng mergo ganggu ambune angin sing digawe ambekan nang pinggir-pinggire.


Perundungan kuwi dadi salah siji kasus sing paling dihindari ning dunia pendidikan. Nanging peran wong tuwa ning omah iki uga penting amarga para siswa sing dadi tukang bully iki mesti duwe masalah ning omah sing luwih serius tinimbang korban. Korban kuwi bisa ngerasakake trauma lan bisa waras yen tatu ning batine kuwi wis diobati, nanging watak para pelaku isng ala kuwi ya luwih angel diobati. Kamangka, para wong tuwa kudu waspada yaiku carane luwih kenal kanca dolane anak, banjur ngecek sosial media yen anak kuwi isih di bawah umur. Sak liyane kuwi, ajak anak komunikasi ben luwih bisa ngungkapake uneg-unege babagan apa wae.


Pengalaman paling ngebahagiake kuwe ora teko seko tuku barang mewah, mangan panganan larang, opo lungo neng luar negeri. Nanging kebahagian kui uga iso diolehke seko moco buku. Koyo ngerampungke buku Filosofi Teras karya Henry Manampiring. Buku sing sempet dadi paling laris neng Indoensia kui duwe akeh coro kanggo urip kui iso seneng terus. Salah sijine kui, awak dhewe kudu nrimo disik yen urip iki isine rangkaian kesedihan. Mergo ngerti yen sedih neng urip iki ora bakal ilang, awak dhewe ora duwe ekspektasi kanggo bahagia. Bahagia neng kene artine dadi bedo. Bahagia kui artine ora ngerasake kesidihan dudu entok kesenangan. Entuk kesenengan kui ekspektasi sing bahaya. Yen ora kesampain malah marai tambah lara ati.


Ono akeh banget artis sing aktif banget nang negara tropis iki. Salah siji artis Indonesia sing paling tak senengi iku Duta, vokalise Sheila on 7. Wes suarane apik, sikap e yo gak kalah apike. Wong wong pasti podo ngomong nek iki opini bias, tapi aku ngomong ngene soale aku langsung ndelok dewe yaopo apike Duta. Pas So7 dadi bintang tamu pensi nang sekolahku, Duta gak njaluk sing neko-neko. Mangan pas awan de’e nerimo opo sing disediakno panitia, dan gak atek protes. Dan sing paling berkesan gawe awakku, Duta iki gak segan gawe ngomong terima kasih ben mbari direwangi iki iku. Jarang banget artis sing gak ragu ngomong koyok ngono.


Cina iku ancen wes terkenal karo kulinere sing eksotis ngerambat nggilani. Salah siji kuliner teko Cina sing nggilani iku jenenge virgin boy egg. Bentukane seh koyok ndhog rebus biasane. Cuma sing mbedakno iku ndhog mau direbus nganggo oyohe arek lanang sing sek perjaka. Biasane penjual ndhog iki bakal milih banyu oyone arek lanang nang ngisore umur 10 tahun. Banyu oyo iku dientokno teko Sekolah sing nampung urin murid lanang. Biasane masyarakat Dongyang nang Cina Timur iku bakal ngonsumsi dhog iki gawe nyambut pergantian musim ambek nyambut musim semi sing wes teko. Biasane proses pembuatan ndhog iki bakal sampe sak dino soale ndhog iku mau bakal direndem suwe ben oyohe nyerep nang ndhog e. Oyone arek lanang perjaka iku jare luwe harum soale sek ngonsumsi panganan sing sehat, dan iku ngaruh nang cita rasa ndhog iku mau.


Ono wong sing wedi karo suntik iku sampek gede kadang sampek tuwek abarang yo ono, perkoro iku maeng biasane ono sing garai contone  koyok duwe pengalaman elek utowo trauma sing ono hubungane ambek suntikan, mboh iku maeng keweden, pas cilik utowo pas awitan iku maeng suntike loro utowo liyane. Terus gelek diwedeni ambek keluargane sing ancene duwe wedi ambek sing jenenge suntik iku maeng. Terus gelek olah informasi utowo kabar sing elek-elek sing ono hubungane ambek suntik iku maeng. Nah perkoro-perkor iku maeng ancene gelek kedaden nang urip soale ancene kadang urip iku ora kebek dibadeh. Terus lingkungan barang yo iso ae garai wong wedi ambek suntik.


Tahun 2018, penggawean ku dijipek wong sing akhire dadekno aku mangkel ambek ngamuk. Iku asline penggawean sing enak ambek gaji sing lumayan gede. Pengawean iku jenenge FO utowo kenek diarani resepsionis. Fo iku wong sing bagian nerimo wong sing teko nang kantor iku, sak liyane iku, yo sing jelasno produk-produke kantor sing didol nang wong sing mrono, ambek nyudohno promo-promo karo rego sing anyar nag pelanggan maen. Mari ngunu, yo ngadepi masalah sing teko pelanggan nag pelanggane geloh karo produk sing didol maeng. Terus kudu iso nyenengno pelanggan sing teko utowo sing geloh polahe produk sing wes dituku karo pelanggan maeng.


Pertolongan pertama marang korban kecelakaan iki kudu dilakoni kanggo wong sing ngerti ilmu lan ngerti carane. Kaya misale wong sing saka medis utawa wong awam sing wis terlatih. Kanggo ngurangi pendarahan, sajane ana babagan sing dasar sing kudune bisa dingerteni kaya tekanan getih ding metu saka awak lewat pecah pembuluh darah kuwi kudune luwih duwur saka jantung. Kamangka, yen ana luka sing parah kaya sayatan ning urat nadi, pertolongan sing paling pertama yaitu metode TET utawa "Tutup- Elevasi- Tekan titik tekan". Tatu sing ana ngetokake getih kuwi kudu ditutup kanggo tangan, banjur diunggahake kanthi posisine luwih dhuwur tinimbang jantung, lan tatu sing ditutup kuwi ditekan kanggo ngurangi pendarahan.


Budi lagi enak-enak ngopi nang ngarep omahe. De’e lagi menikmati waktu santai mbarine kerjo enem dino, dan saiki wayahe de’e santai-santai. Moro onok anake tonggo sing nangis kejer sing marakno Budi penasaran. Pas diampiri, dadakno kucing e kesangkut nang wit pelem. Ibuke arek iku mau njaluk tulung nang Budi gawe njupukno kucinge. Akhire dituruti karo Budi dan de’e langsung menek wit e ngono ae gak atek njupuk tangga disik. Tapi berhubung Budi wes kulino menek-menek koyok ngono, dadi gak masalah. Mbari ngangkat kucing iku mau dan mencolot mudun, moro celonone Budi suwek dan munine banter pol. Budi langsung ngepretno sikile ben suwekane gak ketok. Mbari ngekekno kucing iku mau, Budi cepet-cepet moleh gawe ganti celono.